Усмон розияллоҳу анҳу: Вилоятлар ва волийлар (3)\nBy Исмоил Муҳаммад Яъқуб on 01/07/2019 ТАРИХ УСМОН ХУЛАФОИ РОШИДИНЛАР\nИслом қўшинлари илк бор Усмон розияллоҳу анҳу даврида Арманистон томон юриш бошлади. Ўшанда бу минтақага қараб биринчи исломий қўшин унга энг яқин вилоят саналган Шом диёридан йўлга чиқди. Саккиз минг атрофида жангчи бўлган ушбу қўшин қўмондони Ҳабиб ибн Маслама Феҳрий эди. Қўшин Арманистонда қатор шаҳар-қишлоқларни фатҳ қилишга муваффақ бўлди. Бу орада румликлар мусулмонларга қарши урушда арманларга ёрдам бериш учун қўшин йиғиши натижасида исломий лашкар олдида хавф пайдо бўлди. Шу сабабли халифадан мадад кучлари юборишини сўрадилар. Халифа Усмоннинг буйруғи билан тахминан олти минг кишилик қўшин Салмон ибн Рабеа Боҳилий қўмондонлигида Кўфадан йўлга чиқди.\nАммо Ҳабиб ибн Маслама билан Салмон ибн Рабеа ўртасида низо келиб чиқди. Халифа шахсан ўзи бу низони бартараф этишга бош-қош бўлди ва уларга мактуб йўллаб, ўрталаридаги муаммони ҳал қилди. Мактубда Усмон розияллоҳу анҳу Салмон ибн Рабеани қўшинга бош қўмондон ва Арманистонга амир этиб тайинлаган эди. Шундан кейин Салмон ибн Рабеа Арманистонда, ундан сўнг Хазар юртида фатҳлар ва ғалабалар билан тобора ичкари кириб бораверди. Баъзи ривоятларда келганидек, охири унинг ўн минг кишилик қўшини билан Хазар подшоҳининг уч юз минг жангчидан ташкил топган қўшини ўртасида шиддатли жанг бўлди ва бу урушда Салмоннинг қўшини қирилиб кетди.\nКейин Усмон розияллоҳу анҳу Ҳабиб ибн Масламага мактуб йўллаб, уни яна бир бор Арманистонга юришга буюрди. Шундан сўнг у қўшинга бош бўлиб, шаҳар-қишлоқларни яна бирин-кетин фатҳ қила бошлади. Бу сафар мусулмонларнинг қадамлари бу ўлкага мустаҳкам ўрнашди, ерли халқлар билан баъзи битимлар ҳам имзоланди.\nСўнг Усмон розияллоҳу анҳу Ҳабиб ибн Масламанинг тажрибаси ва ҳарбий куч-қудратига ишониб, уни Жазиранинг чегара ҳудудларига йўналтиришга қарор қилди. Ўрнига Арманистон волийлигини ҳам Озарбайжон волийси Ҳузайфа ибн Ямон розияллоҳу анҳу ихтиёрига топширди.\nҲузайфа Арманистондан Хазар юртига бир неча марта ҳарбий юриш қилди. Бир йилга яқин муддатдан сўнг Усмон розияллоҳу анҳу уни бўшатиб, ўрнига Муғийра ибн Шуъба розияллоҳу анҳуни Арманистон волийси этиб тайинлади. У Усмон розияллоҳу анҳунинг вафотига қадар Арманистон ва Озарбайжонга волий бўлиб қолди.\nУшбу вилоят Ислом давлатига Усмон розияллоҳу анҳу тарафидан қўшилган бўлиб, унинг давригача фатҳ қилинмаган эди. Мусулмонлар уни фатҳ қилиш, бошқариш ва ишларини тартибга солишда анча-мунча қийинчиликка дуч келдилар.\n Қудома ибн Жаъфар, «Ал-хирожу ва синоатил-китоба» 326-бет.\n Ибн Аъсам, «Ал-футуҳ» (2/112).\n «Ал-вилояту алал булдон» (1/177).\n Жазира – Фурот ва Дижла оралиғидаги ўлка.\n «Ал-вилояту алал булдон» (1/176).\n «Тарихул яъқубий» (2/168), «Ал-вилояту алал булдон» (1/177).\nAvvalgi maqolaБидъат ва хурофотлар: Қабул қилинадиган амалнинг шарти: унинг шариатга мувофиқ бўлиши (1)\nKeyingi maqola Намозни хушуъ ила ўқиш ҳақида


Исломий давлат Сурия-Туркия чегарасидаги шаҳарчани ишғол қилишга уринмоқда\nСуриядаги курд ҳаракати матбуот вакили Солиҳ Муслим Муҳаммаднинг Озодлик радиосига маълум қилишича¸ Исломий давлат гуруҳи жанггарилари бугун Сурия-Туркия чегарасидаги Кобани шаҳарчасига ëриб киришга муваффақ бўлган.\n- Кобанидаги вазият ўта оғир. Шаҳарнинг айрим маҳаллаларида жанглар бормоқда. Юзма-юз бўлаëтган бу тўқнашувлар ўта қонли ва қақшатқичдир¸ деди курд гуруҳи вакили.\nУнга кўра¸ Исломий давлат истеҳкомларига қарши коалиция кучлари ҳаводан уюштираëтган ëрдам етарли эмас ва Кобанидаги курд гуруҳлари жиддийроқ ҳужумга муҳтож.\nАйни шунингдек¸ БМТнинг Суриядаги элчиси Стеффан де Мистура ҳам халқаро ҳамжамиятни Исломий давлат ҳужумини қайтариш учун Кобанидаги курд гуруҳларига зудлик билан ëрдам беришга чақирди.\nАйни пайтда¸ Туркия ҳукуматининг Кобанидаги курдларга ëрдам беришни рад этганига норозилик билдиришга чиққан туркиялик намойишчилар ва хавфсизлик кучлари ўртасидаги тўқнашувларда камида 14 одам нобуд бўлди.\nТуркия Бош вазири Аҳмад Довутўғли билан телефон орқали гаплашган АҚШ Давлат котиби Жон Керри Анқара ҳукуматининг Исломий давлат жанггариларига қарши амалиëтга ўтмаëтгани хусусидаги саволларни муҳокама қилди.


Аллоҳ сизларга қандай ҳам яхши ваъз қилур!\nИннал-лоҳа йа•мурукум аң ту-аддӯл амāнāти илā аҳлиҳā ва изā ҳакамтум байнан-нāси аң таҳкумӯ бил-ъадли. Иннал-лоҳа ниъиммā йаъизукум биҳи. Иннал-лоҳа кāна самиъам-баҁӣрон.\nАлбатта, Аллоҳ сизларга омонатларни ўз аҳлига эриштиришни ва агар одамлар орасида ҳукм қилсангиз, адолат ила ҳукм қилишни амр қиладир. Аллоҳ сизларга қандай ҳам яхши ваъз қилур! Албатта, Аллоҳ эшитувчи ва кўрувчи Зотдир. Нисо сураси, 58-оят.\nАллоҳ таолонинг ўзи ушбу ояти каримада келтирилган ваъз-насиҳатларни қандай ҳам яхши ваъз деб баҳоламоқда.\nإِنَّ اللّهَ نِعِمَّا يَعِظُكُم بِهِ – иннал-лоҳа ниъиммā йаъизукум биҳи – Албатта, Аллоҳ сизларга қандай ҳам яхши ваъз қилур!\nАллоҳ таоло бандаларига доимо ваъз қилиб келган, аммо бошқа жойда «Қаранг, мен сизларга нақадар яхши маслаҳатни бердим», деб қилинган ваъзга баҳо бермаган. Аммо ушбу оятдаги ваъзга алоҳида тўхталиб, «Бу нақадар яхши ваъз», деб мақтади.\nБундан ушбу оятда келган ваъз ҳақиқатда ҳам жуда яхши ва ўзига хос амр эканлиги билинади. Аллоҳ азза ва жалла бизга шундай деб ваъз қилди:\nإِنَّ اللّهَ يَأْمُرُكُمْ أَن تُؤدُّواْ الأَمَانَاتِ إِلَى أَهْلِهَا وَإِذَا حَكَمْتُم بَيْنَ النَّاسِ أَن تَحْكُمُواْ بِالْعَدْلِ – Иннал-лоҳа йа•мурукум аң ту-аддӯл амāнāти илā аҳлиҳā ва изā ҳакамтум байнан-нāси аң таҳкумӯ бил-ъадли.\nУшбу ваъз икки қисмдан иборат. Биринчи қисмида: албатта, Аллоҳ таолонинг Ўзи сизларга шуни ваъз қиладики, омонатларни ўз аҳлига эриштиринг, омонатни адо этинг, дейилмоқда. Бандаларнинг зиммаларида турли омонатлар бор. Аллоҳ таоло яхши ваъзнинг бири мана шу омонатларни ўз аҳлига эриштиришдир демоқда.\nОмонатнинг турлари кўпдир. Жумладан, Аллоҳнининг бандага юклаган омонатлари бор, намоз, рўза, закот, каффорат ва назрлар ҳам омонатдир, дейдилар. Шунингдек, бандаларнинг бандалардаги турли ҳақлари ҳам омонат ҳисобланади. Ота-онанинг омонати, аҳли-аёлнинг омонати, фарзандларнинг омонати, қўшниларнинг омонати. Хатто, Пайғамбаримиз соллаллоҳу алайҳи васаллам ҳадисларидан бирида: «Биров сенга бир калима айтиб, сўнгра атрофга қараб қўйса, билгинки, шу сўз омонатдир», деганлар. Энг буюк омонат эса иймон омонатидир.\nОмонатларни ўз эгаларига эриштиринг! Ҳар нарсани ўз эгасига беринг. Агар иш берувчи бўлсангиз, ишчиларига ўз ҳақларидан кам нарсани берманг. Агар ишчи бўлсангиз, иш берувчига ўз ҳақидан кам ишни қилманг. Талаба бўлсангиз, устозингизга лойиқ эътиборни кўрсатинг. Устоз бўлсангиз, талабаларингизга ўз лаёқатидан кам билим берманг. Агар имом бўлсангиз, жамоатнинг амри-маъруфга бўлган эҳтиёжини адо қилинг. Агар жамоат бўлсангиз, имомингизнинг омонатини адо этинг. Ҳар бир одамга омонтидан ўз улушини эриштиринг.\nУшбу ваъзни тўлиқ тушуниб, ҳаётингиздаги ҳар бир қадамда қўлланг. Асфальт йўлнинг четки чап бўлагида машина бошқариб кетаяпсиз, ортингизда сиздан тезроқ келаётган бошқа автомобильни орқангиздан сигнал чалиб келгунича кутмай, дарров йўл бериб четга ўтиш ҳам ҳақдорга омонатни топширишдир. Ахир четки ўнг бўлак қувиб ўтувчиларнинг ҳақи, сиз эса унинг ҳақини ўзингизда ушлаб турибсиз. Ёши кекса, ногирон ва ҳомиладорлар аёлларга уларнинг ҳақини – жамоят транспортидаги омонат курсиларни ҳам ўз вақтида бўшатиб беринг. Бу бандаларнинг ҳақлари, омонатидир. Сиз уларга бепарво бўлишингиз ярамайди. Ҳар кимга ўз омонатини ўз вақтида топширинг.\nأَن تُؤدُّواْ الأَمَانَاتِ إِلَى أَهْلِهَا – аң ту-аддӯл амāнāти илā аҳлиҳā – ҳар кимга ўз ҳақини адо этинг, тўлалигича. Субҳаналлоҳ! Қанчалар ҳам яхши ваъз! Биласизми нега? Агар барча мўминлар мана шу ваъзга амал қилиб яшаганларида, Ислом уммати бошқача кўринишда бўлар эди. Сизнинг ҳаётингиз ҳам, менинг ҳаётим ҳам ўзгача гўзал бўлар эди. Оилаларимиз бахтиёр бўлар эди.\nУшбу гўзал ваъзнинг иккинчи қисми:\nوَإِذَا حَكَمْتُم بَيْنَ النَّاسِ أَن تَحْكُمُواْ بِالْعَدْلِ – ва иӡā хакамтум байнан-нāси аң тахкумӯ бил-ъадли - яъни агарким, одамлар орасида ҳукм қилсангиз, адолат ила ҳукм қилишни Аллоҳнинг Ўзи сизга амр қиладир. «Мен ҳакам эмасман, шу боис бу ваъз менга алоқадор эмас», дейишингиз мумкин. Аллоҳ таоло эса бу оятда, إِذَا – изā – яъни, «агарда шундай бўлиб қолса», демоқда. Бўлиши ҳам табиий. Ота-онанингиз ўзаро тортишиб қолиши мумкин, ака-укангиз урушиб қолиши мумкин, синфдошларингиз, касбдошларингиз жанжал кўтариши мумкин. Ана шундай ҳолларда агар улар сизга юзланиб: «Сен бунга нима дейсан, кимники тўғри?» деб сўраб қолишса, нима бўлган тақдирда ҳам, адолат ила ҳукм қилинг, деб Аллоҳ таоло амр қилмоқда.\nأَن تَحْكُمُواْ بِالْعَدْلِ – аң таҳкумӯ бил-ъадли – адолат билан ҳукм қилинг. Баъзан сиз хуш кўрмаган бир киши ҳақ, сизнинг дўстингиз эса ноҳақ бўлиб қолади. Дўстингизга ноҳақ эканлигини айтиш нақадар оғир-а? Шундай бўлса ҳам унга ноҳақ эканлигини айтинг. Ва баъзан сизнинг оилангиздан бир киши ноҳақ, бегона бир одам тортишувда ҳақ бўлади. Шундай вазиятда ҳам ҳақни – ҳақ, ноҳақни – ноҳақ деб билинг. Бу қанчалик сизга оғир ботса ҳам.\nБаъзан катталарга уларнинг ноҳақ эканлигини ва кичикнинг ҳақ эканлигини айтиш ноқулай бўлади. Шундай ҳолларда ҳам сиз ҳақ тарафни тутинг.\nوَإِذَا حَكَمْتُم بَيْنَ النَّاسِ أَن تَحْكُمُواْ بِالْعَدْلِ – ва изā ҳакамтум байнан-нāси аң таҳкумӯ бил-ъадли! - одамлар орасида ҳукм қилсангиз, адолат ила ҳукм қилинг! Бу – илоҳий амр! Аллоҳнинг амри. Бунга бепарво бўлманг! Бу нафақат илоҳий амр, балким жуда ҳам яхши ваъздур. Чунки Аллоҳ таоло Оятнинг давомида:\nإِنَّ اللّهَ نِعِمَّا يَعِظُكُم بِهِ – иннал-лоҳа ниъиммā йаъизукум биҳи, яъни Аллоҳ сизларга қандай ҳам яхши ваъз қилур, дейди. Агар яхшилаб тафаккур қилсангиз, Аллоҳнинг мана шу икки ваъзи жуда ҳам яхши амр эканлигига амин бўласиз. Дарҳақиқат, қандай ҳам яхши ваъз бу!\nأَن تُؤدُّواْ الأَمَانَاتِ إِلَى أَهْلِهَا – аң ту-аддӯл амāнāти илā аҳлиҳā, яъни омонатларни ўз аҳлига эриштиринг!\nوَإِذَا حَكَمْتُم بَيْنَ النَّاسِ أَن تَحْكُمُواْ بِالْعَدْلِ – ва изā хаҳамтум байнан-нāси аң таҳкумӯ бил-ъадли – қачон ҳукм қилсангиз, адолат билан ҳукм қилинг!\nБаъзан «силаи-раҳм» қиламан деб одамлар ўз яқин қариндошларини, ака-ука, жиян ва бошқаларни бирор-бир жойга ишга киритиб қўяди. Аслида, ана шу қариндошлар борган жойларидаги ишга, берилган лавозимга лойиқ бўлмайдилар. Шунда ҳам таниш-билишчилик деймиз, эплаб кетар деймиз. Шунақами? Аслида-чи, жойлашган жойига лойиқми? Агар Аллоҳ таолонинг أَن تُؤدُّواْ الأَمَانَاتِ إِلَى أَهْلِهَا – аң ту-аддӯл амāнāти илā аҳлиҳā, яъни омонатларни ўз аҳлига эриштиринг деган амрига итоат қилиб яшайман десангиз, бундай ишни қилмайсиз. У қариндош бўладими, бегонами, мусулмонми, ғайридинми – иш ўрнига ким лойиқ бўлса, ўшани ишга жойлаштиришингиз керак бўлади. Иш ўрнини ўз эгасига топшириш лозим бўлади.\nИш ўрни ҳам омонат, уни унга ҳақдор, уни бажариш учун қобилиятли кишиларни четга суриб туриб, ўз биродарингизга беришингиз, омонатга хиёнат қилганингиз бўлади. Махсус ўқишни, олийгоҳни ўқиб тамомлаб қўлида дипломи билан келган кишига лоқайд бўлиб, соҳадан бехабар кишини ишга олишингизга омонатни ўз эгасига эриштириш эмас. Аксинча. أَن تُؤدُّواْ الأَمَانَاتِ إِلَى أَهْلِهَا – аң ту-аддӯл амāнāти илā аҳлиҳā – Аллоҳ таоло омонатларни ўз аҳлига эриштиринг деб амр этмоқда.\nСаҳобалар розиаллоҳу анҳум бу ваъзга қаттиқ амал қилганлар. Шунингдек, улар икки киши тортишиб қолса, ҳатто улардан бири мўмин, иккинчиси кофир бўлса ҳам, икки тарафни тўлиқ эшитиб, адолат билан ҳукм чиқарганлар. «Буниси мўмин, шунинг учун у ҳақ!» деб ўйламаганлар. وَإِذَا حَكَمْتُم بَيْنَ النَّاسِ أَن تَحْكُمُواْ بِالْعَدْلِ – ва изā ҳакамтум байнан-нāси аң таҳкумӯ бил-ъадли, қачонки ҳукм қилсалар, адолат билан ҳукм қилганлар. Сиз ҳам шунга амал қилинг.\nАллоҳ субҳаноҳу ва таолонинг бизнинг мана шу ўта муҳим ваъзлардан тўғри хулоса чиқариб, ушбу илоҳий амрларни ўз ҳаётимизга тадбиқ қилишимизда Ўзи мададкор бўлсинг. Зеро, Аллоҳ бандаларига фақат яхши нарсаларни ваъз қилур.


Ўзбекистонлик алпинист 1 июнь куни Эверест чўққисига кўтарилди » Sangzor.uz - Жиззах янгиликлар портали\nЎзбекистонлик алпинист 1 июнь куни Эверест чўққисига кўтарилди\nAdmin 01-июн, 18:29 0 150 Breaking news / Ўзбекистон\nЎзбекистонлик алпинист Сергей Денисенко (суратда чапда) 1 июнь куни Эверест чўққиси (H-8848)га кўтарилди. Бу ҳақда Call of wild Telegram-канали хабар берди.\nМаълум қилинишича, Эверест (Жомолунгма) чўққисига кўтарилиш Никита Балабанов бошчилигидаги «Кулуар» экспедицияси томонидан амалга оширилган.\n«Жомолунгма чўққисига кўтарилганлар муносиб равишда жасур ва қаҳрамон ҳисобланади. Айни пайтда таркибида Сергей ҳам бўлган гуруҳ таянч базага тушмоқда», — дейилади хабарда.\nМаълумот учун, Эверест баландлиги биринчи марта 1847 йилда Эндрю Во бошчилигидаги ҳиндистонлик экспедиция томонидан ўлчаниб, 8 840 метрга баҳоланган. 1954 йилда эса Ҳиндистон Геологик хизмати томонидан қайта ўлчаниб, 8848 метрни ташкил этиши аниқланган.\nХориждан 2020 йилда қанча ўзбекистонлик..\nЭнергетика вазирлиги: 2021 йилда 9та янги..\nФаррошдан тортиб мансабдоргача — карантин..\nБир кунда уч ўлим - эпидемия чўққига чиқдими?..\nДала майдонида Malibu'ни ёқиб юборган шахс..


Фарғонада «Ҳар бир оила - тадбиркор» дастури учун 100 млн доллар ажратиш режалаштирилмоқда - Халқ сўзи\nФарғонада «Ҳар бир оила - тадбиркор» дастури учун 100 млн доллар ажратиш режалаштирилмоқда\n08:36 13 Июнь 2018 Сиёсат\nБиз ўзимизга жуда катта юк олганмиз. Халқимизни рози қилишимиз керак. Фарғона вилояти ҳамма соҳа бўйича ҳали ўзининг йўлини топгани йўқ. Иқтисодиётда, маиший ҳаётда кўп муаммолар тўпланиб қолган. Лекин раҳбар шунинг учун раҳбар - масалага ечим топиши керак. Бунинг учун ватанни севиши, ўзини қийнаши керак, деди Шавкат Мирзиёев.\n«Ҳар бир оила - тадбиркор» дастурини Фарғона вилоятида амалга ошириш учун оилаларнинг тадбиркорлик имкониятларини ўрганиш, зарур бўладиган молиявий ресурсларни ҳисоб-китоб қилиб, камида 100 миллион доллар ажратиш бўйича топшириқ берилди.\n#Ҳар бир оила тадбиркор


Шахсий хавфсизлик, учрашувлар, рағбатлантириш юзасидан маҳкумлар учун қандай ўзгартиришлар қилинади | NORMA.UZ\nПрезидент томонидан маҳкумларнинг ҳуқуқлари ва қонуний манфаатларини ҳимоя қилишни таъминлашга қаратилган тузатишлар киритиш тўғрисидаги ҳужжат имзоланди (30.06.2020 йилдаги ЎРҚ-625-сон Қонунга қаранг).\nБиринчидан, интизомий қисмга жўнатишга ёки озодликдан маҳрум этишга ҳукм қилинган шахснинг шахсий хавфсизлиги таъминланиши батафсил қайд этилди. Маҳкум жазони ижро этиш муассасасининг ёки органининг ҳар қандай ходимига оғзаки ёки ёзма равишда мурожаат қилишга ҳақли бўлади, аризани қабул қилган ходим уни зудлик билан бошлиққа тақдим этиши лозим. Бу ҳақда ёзув махсус рўйхатдан ўтказиш китобига киритилади. Бошлиқ аризани (хабарни) олгандан сўнг 3 сутка ичида маҳкумни хавфсиз жойга вақтинчалик жойлаштириши шарт.\nузоқ муддатли учрашувни (муассаса ҳудудида – 1 суткадан 3 суткагача, муассасадан ташқарида – 3 суткадан 5 суткагача, таҳр. изоҳи) қисқа муддатли учрашувга (4 соатгача, таҳр. изоҳи) ёки телефон орқали сўзлашувга алмаштириш;


Фақат ...шиқлар ўқисин!\nМен Ўзбекистоннинг жануб воҳасиданман, вилоятингиз, Чимкент, Сайрам тумани марказларида, асосан ўзбеклар яшовчи қишлоқларда иш юзасидан жуда кўп маротаба бўлганман. Ҳозир ҳам бориб тураман. Бу ерда ҳар бир қишлоқнинг ўзига хос урф - одатлари ва шеваларининг қисман ҳар хиллигини пайқадим.\nАйниқса, ҳозирда Чимкент шаҳрига қўшилган Сайрам қишлоғи аҳлининг урф-одатлари, шевалари бошқа қишлоқлардан сал бўлса-да, фарқланиб туришлигини билдим.\nЯна Сайрамда исмига «шиқ» қўшиб аталувчи ўзбекларни учратдим. Улар алоҳида бир уруғ-қавм бўлиб, бир-бирларига яқин ёки қариндош эмас, фақат қуда-андалик бўлиб, айримлари яқин эканлар. Бу «шиқ» аталувчи ўзбекларни Сайрамнинг ўзидан бошқа ҳеч қаерда учратмадим. Тошкентда 2-3тасини учратдим, улар ҳам келиб чиқиши Сайрамлик бўлиб, ўқишга келиб, қолиб кетган эканлар.\nУлардан «шиқ» ҳақида сўрадим, улар ҳар хил жавоб бердилар, яъни: туркманларнинг «ших» уруғидан бўлсак керак, бошқа 1-2 таси Соҳибқирон А. Темур армиясидаги «шиқ» овуллардан тарқалган бўлса керак. Яна айримлари эса аждодлари тепасида катта «шайх» ўтган: уннинг авлодлари қабристон чироқчилари бўлиб, 1930-қатағон йиллари қамалишдан қўрқиб, фамилия, исми-шарифига «шиқ» қўшимчасини ёздиришган эмиш. Айримлари бош қимирлатиб қўяқолишди.\nБу ҳақда аниқ жавоб беришингизни сўрайман.\nҲурмат билан ЭШМУРОДОВ Эшқобил Эшмўминович.\nҲурматли Э. Э. Эшмуродов!\n1. Туркистон ўлкасида, асосан Жанубий Қозоғистоннинг Сайрам (Исфижоб) ҳудуди атрофларида қадимдан саклар, массагетлар, хуннлар, турклар, суғдлар яшаганлар, сўнг уларнинг аралашувидан 3та катта туркий уруғ: қорлуқ, чиғил-уйғур уруғлари пайдо бўлган, яъни ҳозир ўзбек деб аталадиган этносга асос солинган. Ҳозирги ўзбек халқининг тили туркий бўлиб, унинг ичида уч катта лаҳжа (қорлуқ-уйғур, ўғуз ва қипчоқ) мавжуд.\nШу туфайли Чимкент, Сайрам, Озодлик, Султонработ, Ёрғонлиқ аҳоли манзилларида яшовчи ўзбеклар қорлуқ тил шевасида сўзлашадилар.\nЖанубий Қозоғистон вилоятининг бошқа шаҳар-қишлоқларида яшовчи ўзбеклар ўғуз, қипчоқ тил шеваларида сўзлашадилар.\n2. Туркманларнинг така, ахал, текин, йовмуд ва ҳ.к. уруғлари орасида «ших» уруғи ҳам бор. Улар ушбу уруғдан эканлигини билдириб туриши учун «ших» қўшимчасини фақат исмлари олдига қўйишади. Масалан, Шихмуродов Шихмамад Шихвалиевич.\nАгар Сайрам (Исфижоб)га келиб қолиб, мунтазам яшаб қолган ўша «ших» уруғидан туркманлар бўлса, улар ҳам худди шундай қилар эди. Масалан, Озарбайжоннинг Боку шаҳри атрофида «ших»лар қишлоғи, Хоразмда ҳам «ших»лар қишлоғи бор. Бу ўша туркманларга хос бўлса керак.\nСоҳибқирон Амир Темурнинг Хитойга сўнгги юришида – 1404 йил 27 ноябрдан – 1405 йил 18 февралгача – Тошкент ва Сайрамда Соҳибқирон набираси Халил Султон Мирзо бошчилигидаги аскарлар қишлаган.\n1405 йил 18 февралида Соҳибқирон вафотидан кейин нафақат Сайрамдаги қўшин, бошқа ердагилари ҳам зудлик билан тахт эгаллаш мақсадида Самарқандга кетганлар. Ушбу қисқа вақт ичида сайрамликларга уйланган шиқовуллар (аскарлар 1-қаторида туриб жангга «Аллоҳу акбар» деб ҳайқириб кирувчилар, кечаси улардан соқчилар бошлиғи тайинланади) бўлиши мумкин эмас, уйланган тақдирда ҳам улар олиб кетилган. Мабодо улардан туғилган фарзандга «шиқ» қўшимчасини қўшиш ҳеч кимнинг хаёлига ҳам келмаган бўлиши керак ўша вақтда.\n«Шайх», бу – олий диний унвон, бу унвон Арабистонинг Эр-Риёд шаҳридаги уламолар кенгаши томонидан берилади. Ўзбекистонда ҳозир 2-«шайх» бор, бу Ислом дини ва маданиятининг ўта билимдони демакдир. Аждодида «шайх» ўтганлар ёки ота-боболари қабристонлар чироқчилари бўлиб, қатағон йиллардан аввал ҳам, кейин ҳам Сайрамда исми-шарифига шайх қўшимчаси қўшилиб ёзилувчи шахслар бўлган эмас, буни архив ҳужжатлари ҳам тасдиқлайди. Масалан: инқилобдан аввал яшаган таниқли Исмоншиқбой ва унинг авлодлари ва бошқалар буни тасдиқлайди. «Шайх»ни шиққа айлантиришгани бу уйдирма гап, талаффузга ҳам, мантиққа ҳам тўғри келмайди.\nМ. Мирхолдоров ўз вақтида 100га яқин Сайрамда яшаган уламо- бузруг, фузалолар ҳақида ёзган, уларнинг деярли ярми «шайх»лардир. Улар бунга ўз меҳнати билан эришган. Уларнинг авлодлари бизлар ҳам «шайх»ларданмиз деса, сайрамликларнинг ярми «шайх» бўлар эди.\n1042-1157 йй. маркази Жанубий Қозоғистон бўлган Ўрта Осиёда ҳукмрон бўлган Салжуқийлар давлати – турклари дунёни забт қилиш мақсадида ҳарбий юриш қилиб, ҳозирги Туркманистон, Эрон, Ироқ, Суриядан ўтиб, юнонлар, македонияликлар, кипрлик ва ҳоказоларни енгиб, сиқиб чиқариб, Туркия давлатига асос солганлар. Шу туфайли, улар ҳозир ҳам бу ўлкани ота юрт, Олтой ўлкасини эса, «она турк юрти», ўзлари яшайдиган Туркияни эса, «бола турк юрти» деб атайдилар.\nТурколог олимлар, ёзувчиларнинг айтишича, 1000дан ортиқ туркий сўзлар Европа тилларига ўтган. Масалан: ота – отец, мол оқи – молоко, гараташ – карандаш, ясовул – есаул, гараул – караул, бергут –беркут, мейдан–майдан, сандик–сундук, шиқ–шикарний бўлиб ўтган.\nБошқа ҳеч қаерда учрамайдиган исм-шарифларига шиқ қўшимчаси ёзилиб, айтилувчи 10га яқин «шиқ» авлоди фақат Сайрамда яшайди. Улар ушбу «шиқ» қўшимчасини тушунтиролмай шу вақтгача келдилар. Айримлари исм-шарифидаги ушбу қўшимчани олиб ташлашди, айримлари эса, «шиқ» қўшимчасини қўшиб айтмаса, хафа бўладилар.\nТуркия давлати билан алоқалар ўрнатилганидан сўнг у ерда ҳар бир 15-20 шахсда ушбу «шиқ» қўшимчаси борлиги маълум бўлди. Масалан: Садри Алишиқ – таниқли Туркия кино юлдузи бўлган, ёш артистларга унинг номидаги давлат мукофоти таъсис этилган (5.03.1925-18.03.1995).\n2016 йили 24 майда Туркия Қуролли кучлар вазири этиб тайинланган Фикри Ишиқ (13.09.1965 й.), шунингдек. Туркия «Жумхуриет» газетасининг бош муҳаррири Аҳмадшиқ. Уларни дунё танийди.\nЯна Сайрам тарихига мурожаат қилсак, демак, ҳамма ҳам урушлар пайтида дунёни забт этиш учун урушга кетавермайди-да, ёш болалар, қизлар, касалмандлар, кампир-чоллар ўша вақтда Сайрам ва унинг атрофида қолганлар, сўнг Сайрамга келиб жойлашганлар.\nНизомиддин Маҳмуд, Эртурғул Йаманларнинг Тошкентда, 1993 йили Ғафур Ғулом нашриётида нашр этилган «Туркча-ўзбекча-ўзбекча-туркча» луғатида «шиқ» сўзининг маъноси -- «хушбичим, келишган, замонавий ўринли, муқобиллик, танлаш имконияти», яъни «туркийларнинг энг яхшиси, замонавийси, хожаси, зўри» маъносини билдириши маълум бўлди.\nБизнингча, Сайрамдаги «шиқ» авлодлари ўша Туркия давлатига асос солган туркийларнинг қолиб кетган жуда оз қисмидир, – деган хулосага келамиз.\nМирпўлат Мирзо, Ўзбекистонда хизмат кўрсатган маданият ходими, Борис Пастернак номидаги ва Қозоғистоннинг «Алаш» халқаро мукофотлари совриндори. 2018 йил 20 январь.\nҲурматли сайрамлик «шиқ» авлоди вакиллари, мана, мақолани ўқидингиз, шу пайтгача «шиқ» маъносини аниқ тушунтиролмай келдик. Айримларимиз ЗАГСларга бориб, фамилия, исм шарифидаги «шиқ»ни олдириб ташлаб, янги паспортлар олиб юришди. Бошқалар эса «шиқ»нинг ўрнига жон, мат, қул, улло, дин, бек, бой, мир қўшимчаларини қўшиб, ўзга уруғларга ўзларини қўша бошладилар.\nАвлодимиз қадимий туркийлардан (ҳозир ўзбек) қолиб кетганлари, «шиқ» қўшимчасининг таржимада «энг хушбичим, келишган, замонавий, ўринли муқобил танлаш», яъни «туркийларнинг энг яхшиси, замонавийси, хожаси, зўри» маъносини билдириши маълум бўлди.\nПайғамбаримиз Муҳаммад С.А.В. ҳам айтганлар, фарзанд туғилганда авлодга мансуб чиройли исм қўйиш керак, деб. Биз «шиқ» авлоди келажакда фарзандларга тўғри тарбия бериб, уларнинг исмларига «шиқ» қўшимчасини қўшиб борамизми ёки авлодимиз номини йўқотиб борамизми, шу ҳақда муносабатингизни билдиришингизни сўрайман.\nҲурмат билан Тоиршиқов ИКРОМШИҚ Маҳаматшиқович. 20 январь 2018 йил Тошкент., 2019-11-08, 02:07 119


"Женоа" мураббийи "Ювентус"га қарши ўйиндаги мағлубиятга изоҳ берди - Zamin.uz\nКеча Италия чемпионати 30-туридан ўрин олган "Ювентус" - "Женоа" баҳси бўлиб ўтди. Беллашувда туринликлар 3:1 ҳисобида зафар қучишди. Учрашувдан сўнг ташкил этилган матбуот анжуманида генуяликлар устози Давиде Баллардини ўйин борасида ўз фикрларини билдирди.\n- Биз энг тажрибали жамоага қарши майдонга тушдик ва ўйлайманки, уларга муносиб қаршилик кўрсатдик. Дастлабки дақиқалардан "Юве"дан қолишмасликка, очиқ ҳудудлар қолдирмасликка интилдик. Натижада, рақиб қийинчиликка дуч келди.\nҲисоб 2:1 бўлгунига қадар яхши ўйнадик, бироқ кейин ҳаммаси ўзгариб кетди. Кўп куч сарфладик. Голлардан сўнг хатолар кузатилди. Аммо менга барибир шогирдларимнинг ўйини ёқди.\nБиз аллақачон "Милан"га қарши учрашув ҳақида ўйламоқдамиз. Мавсум якуни ҳақида қайғуришимиз лозим. Ҳозирча, ишларимиз яхши, аммо охирги турларда бу камлик қилиб қолиши мумкин, - деди Баллардини. “Замин” янгиликларини “Youtube”да кузатиб боринг\n12-05-2021, 09:00, Спорт\n12-05-2021, 10:00, Дунё\nЯнгиликлар » Спорт » "Женоа" мураббийи "Ювентус"га қарши ўйиндаги мағлубиятга изоҳ берди\nКеча, 23:23, Технология\nКеча, 22:55, Жамият\nКеча, 21:26, Технология\nКеча, 20:56, Спорт\nКеча, 20:20, Иқтисодиёт\nКеча, 10:14, Жамият


АҲОЛИ ДАСТУРХОНИГА АРЗОН МАҲСУЛОТЛАР\nИстиқлол йиллариданоқ мамлакатимизда аҳолини озиқ-овқат маҳсулотлари билан барқарор таъминлаш мақсадида қишлоқ хўжалигида чуқур таркибий ўзгаришлар амалга оширилди. Замонавий мулкчилик шакли жорий этилди, мева, сабзавот, полиз маҳсулотлари, қисқа қилиб айтганда, барча қишлоқ хўжалиги маҳсулотларининг янги навлари яратилди ва улардан амалда фойдаланиш йўлга қўйилди.\nЭкин майдонлари оптималлаштирилди, ҳосилдорлик оширилди, маҳсулотларни сақлаш ва қайта ишлаш йўлга қўйилди. Натижада қишлоқ хўжалиги экинларидан ҳар йили мўл ҳосил олиниб, маҳсулотлар етиштириш ҳажми ортди. Бугунги кунда мамлакатимиз қишлоқ хўжалиги маҳсулотлари экспорти бўйича дунёда юқори ўринларда туради. Хусусан, ўрик, олхўри, узум, ёнғоқ, карам ва бошқа қатор мева, сабзавот маҳсулотлари экспортида етакчи ўнта давлат қаторидамиз. Эҳтиёждан ортиқча 180 турдан зиёд мева ва сабзавотлар ҳамда уларни қайта ишлаш асосида тайёрланган маҳсулотлар АҚШ, Россия, Япония, Таиланд, Индонезия, Мўғулистон, Саудия Арабистони, Словакия сингари 80 дан ортиқ мамлакатга экспорт қилинмоқда.\nНавоий вилояти деҳқонлари ҳам соҳа тараққиётига салмоқли ҳисса қўшиш учун ҳаракат қилишмоқда. 2017 йилда вилоят миришкорлари 639,9 минг тонна мева ва сабзавот маҳсулотлари ишлаб чиқаришни режалаштиришган. Шундан 284,7 минг тоннасини сабзавот, 79,7 минг тоннасини картошка, 78,0 минг тоннасини полиз, 112,0 минг тоннасини мева ва 85,5 минг тоннасини узум ташкил этиши кутилмоқда.\nШунингдек,маҳсулотларни сифатли сақлаш,уларни куз ва қиш мавсумига қадар аҳоли дастурхонига арзон нархларда етказиб беришни таъминлаш мақсадида 2017 йил давомида 5та қишлоқ хўжалиги маҳсулотларини қайта ишлаш корхоналари,12 та музлаткич омборлари қурилиши кўзда тутилмоқда. Ҳозирда маҳсулотлар экспортга, қайта ишлашга ва ички истеъмолга етказиб берилиши бошлаб юборилган. Бунга, албатта, ерларнинг мелиоратив ҳолатини яхшилаш, агротехник тадбирларни ўз вақтида бажариш, лалми ерлардан фойдаланишни йўлга қўйиш орқали эришилаяпти.\nКармана туманидаги “Лочин”, Қизилтепа туманидаги “Кубаро диёр”, Навбаҳор туманидаги “Сафо севди”, Хатирчи туманидаги “Истиқлолнинг 10 йиллиги” ва бошқа фермер хўжаликлари ердан унумли фойдаланиш, экин ва дарахтларга ўз вақтида ишлов бериш, бошқа қишлоқ хўжалик ишларини самарали бажариш билан юқори ҳосил олишга эришмоқдалар. Бир қатор хўжалик ва корхоналар эса маҳсулотларни сақлаш ва қайта ишлашни йўлга қўйишган. Уларнинг ибратли меҳнати туфайли халқимиз дастурхони доим тўкин.


Ўзбек-тожик чегарасида яна бир можаро\nЎзбек-тожик чегараси ҳамон турли можароларга бой ҳудуд бўлиб қолмоқда.\nЎзбекистон чегарачилари томондан қўлга олинган тожикистонлик чегарачи ўз раҳбарлари талабига биноан чегарани бузиб ўтиб, ўзбекистонликлар молини ўғирламоқчи бўлганликда айбланаяпти. Тожик расмийлари буни рад қилмоқдалар.\nРоссия ахборот агентликларининг хабар қилишича, 6 феврал куни тожик- ўзбек чегарасида можаро юзага келган. Хабарда Тожикистон чегарачиси Ўзбекистоннинг Жиззах вилоятидаги Янгиобод туманига қарашли Хавотоғ санаторийси ёнида қўлга олингани айтилади. Тожик чегарачисининг гапига кўра, уни қисм командирлари қўшни республика ҳудудига ўтиб, озиқ-овқат топиб келишни, Ўзбекистон фуқароларига тегишли молни ўғирлашни буюрганлар. Чунки у хизмат қилаётган ҳарбий қисм анчадан буён озиқ-овқат билан таъминламаган экан. Орадан ҳеч қанча вақт ўтмай, 25 нафар тожик ҳарбийлардан иборат қуролланган гуруҳ Ўзбекистон ҳудудига ўтиб, чегарачиларга қурол билан таҳдид қилган ҳолда сафдошларини озод этишларини талаб қиладилар.\nТожик чегарачиларининг бундай ноқонуний ҳатти-ҳаракатлари билан мавжуд халқаро қоидалар ва икки республика ўртасида имзоланган давлат чегаралари яхлитлигига оид шартномаларни қўпол равишда бузишган.\nТожик чегарачиларининг ҳаракати қуролли ҳужум сифатида қабул қилиш мумкин. Бироқ Ўзбекистон чегарачилари тожикистонлик чегарачиларнинг провакацион ҳаракатларига қарши жавоб бермай, қурол ишлатилишига йўл қўйишмади ва бу билан инсон ҳалокатига олиб келадиган қуролли тўқнашув олдини олишди”,деб ёзади Регнум ахборот агентлиги.\n8 феврал куни кечга яқин Тожикистон Миллий хавфсизлик қўмитаси бу борада маълумот тарқатди. Маълумотда айтилишича, Ўзбекистон томони иддаолари ҳақиқатдан йироқ.\n“Тожикистон чегарачиси мол боқиб юрган пайтда молларнинг бири Ўзбекистон томонига ўтиб кетган. Чегарачи молни қайтариш мақсадида чегарадан қўшни давлат томонга 25-30 метр ўтган. Бундан фойдаланган ўзбек чегарачилари ҳеч қандай огоҳлантиришсиз тожик фуқаросини қўлга олганлар. Ҳолбуки, қоида бўйича чегарачилар огоҳлантиришлари лозим эди. Чегара қисми раҳбарларининг, тожик фуқаросини озод этиш ҳақидаги сўровлари ҳозирча жавобсиз қолмоқда. Халқаро қонун-қоидаларга мувофиқ, ҳарбий хизматчи қўшни давлатда уч кундан ортиқ ушлаб турилмаслиги лозим ва бугун бу муаммо ҳал бўлиб, оддий аскар Тожикистонга қайтарилади, деган умиддамиз”, дейилади Тожикистон Миллий хавфсизлик қўмитаси маълумотида.\nМаълум бўлишича, вилоятга республика ички ишлар вазири, генерал-полковник Абдурайим Қаҳҳоров ва Миллий хавфсизлик қўмитаси раиси шошилинч равишда Хўжанд ша?рига келишган. Ҳозирча тасдиқланмаган маълумотларга кўра, Сўғд вилоят куч ишлатар тизимлари шай ҳолатга келтирилган.\nКузатувчиларнинг айтишларича, сўнгги пайтларда ўзбек-тожик чегарасида бу каби можаролар одат тусига кирмоқда. Сўғд вилоят ҳарбий гарнизони зобити Муслим Худойбердиевнинг айтишича, Ўзбекистон билан чегарадош минтақаларда жойлашган Тожикистон Давлат чегараларини қўриқлаш Сўғд вилоят ҳудудий бўлими аскарларининг бундай ноқонуний ҳаракатлари биринчи марта кузатилаётгани йўқ.\nЖумладан, 2805-рақамли ҳарбий қисмда хизмат қилаётган 23 ёшдаги Қурбон Ҳалилов ва 20 ёшдаги Зубайдулло Алиев Тожикистон Жиноий Кодексининг 375-моддаси (“Олдиндан келишиб олинган тарзда ҳарбий қисмни ижозатсиз тарк этиш”), 335-моддаси (“Давлат чегарасини ноқонуний ўтиш”) ва 311- моддасида (“Давлат сирини фош қилиш”) айбланиб, маҳкамага тортилган.\n- Оддий аскарлар Ўзбекистон махсус хизматларида Мастчох туманидаги ҳарбий қисм қаерда жойлашганлиги, у ерда қанча аскар борлиги, зобитлар сони ҳақида маълумот беришган, дейди Муслим Худойбердиев.\nҲарбий қисмдагиларнинг сўзларига кўра, оддий аскарлар ҳар ойда бир марта Ўзбекистоннинг Пскент туманига ўтиб, 15 -20 кун давомида мардикорлик қилишган.\nТаҳлилчи Гулчеҳра Назарованинг айтишича, бундай аҳволни Тожикистондаги деярли барча ҳарбий қисмларда учратиш мумкин.\n- Нима учун бугунги кунда аскарлар ҳарбий қисмни ижозатсиз тарк этишади? Нима учун улар мардикорлик қилишга мажбур бўлишмоқда? Бунинг жавоби оддий. Бу республика қуролли кучларидаги бошбошдоқликдан дарак беради. Даҳшатлиси эса оддий солдатларни мана шундай жиноятларга командирларининг ўзлари мажбур қилмокда, дейди Гулчеҳра Назарова.\nСўнгги пайтларда икки давлат чегарада вазият тобора таранглашиб бораётганини кузатувчилар расмий Тошкент билан Душанбе ўртасидаги муносабатларнинг совуқлашиб ва таранглашиб бораётганининг натижаси ўлароқ баҳоламоқдалар.\n- Дарҳақиқат, тожик-ўзбек чегарасида юзага келаётган можаролар ҳаммани ташвишга қўймоқда. Ахир бу икки республика аҳолиси бир-бирига қоришиб кетган, қариндош-уруғ. Чегарада турганлар оддий халққа автомат ўқталганини кўриб, одам ваҳимага тушади. Президентлар учрашади, вазирлар мулоқот қилади, кўплаб битимлар тузишади-ю, натижаси йўқ. Энди бир нарсага ҳайронман, биз ҳаммамиз Имоми Аъзам мазҳабида бўлганимиздан кейин бу чегараларни нима кераги бор, дейди сўғдлик кузатувчи Алижон Йўлдошев.\nУнинг фикрича, тутаб турган чўғ алангага айланмасидан аввал икки давлат раҳбари ва ҳукуматлари музокара столи атрофига ўтириб, йиғилиб қолган барча муаммоларни яхши қўшничилик руҳида ҳал этишлари лозим.


Суд 8-синф ўқувчисини зўрлаган жисмоний тарбия ўқитувчисига ҳукм чиқарди\n12 Noyabr 16:30 / Published in Жамият\nЎзбекистон пойтахт суди 14 ёшли ўқувчини зўрлаган жисмоний тарбия ўқитувчиси ва унинг дўстларига ҳукм чиқарди.\nБу ҳақда NeMolchi.uz зўравонликка қарши лойиҳа раҳбари Ирина Матвиенко маълум қилди.\n“Қизнинг онаси суд жараёни тугаганини айтди, унга тўрт йил, уларга икки йил муддат берилди, маҳкумларни тўғридан-тўғри суд залидан олиб кетишди. Улар Жиноят кодексининг 128-моддаси (ўн олти ёшга тўлмаган шахс билан жинсий алоқада бўлиш) бўйича, яъни вояга етмаган шахс томонидан ўз ихтиёри билан жинсий алоқада бўлишни назарда тутган ҳолда айбдор деб топилди”, — деди у.\nУнинг сўзларига кўра, саккизинчи синф ўқувчиларининг онаси ва унинг адвокатлари жиноятчиларни 118-модда бўйича гуруҳ бўлиб зўрлаш (таҳр. – 10 йилдан 15 йилгача озодликдан маҳрум қилиш) бўйича айбдор деб топишлари учун қаттиқроқ жазога эришиш ниятида.\nМатвиенко таъкидлаганидек, қиз атиги 14 ёшда эди ва шунинг учун у хабардор ва маълумотли розилик бера олмади.\nҲодиса жорий йилнинг баҳорида пойтахтнинг Миробод туманида содир бўлган. Ўқитувчи ва унинг икки дўсти 8-синф ўқувчисини улар билан шиша ўйнашга кўндирди. У мағлуб бўлгач, улар билан жинсий алоқа қилишни талаб қилишди. Натижада уч эркак қизни алдаб, ҳақиқатда зўрлаган.\nTagged under: NeMolchi.uz, ЗЎРЛАШ, СУД, ҲУКМ


МАҲАЛЛАНИНГ МАВҚЕИ ОШАДИ » "Жиззах овози" газетаси расмий сайти\nМАҲАЛЛАНИНГ МАВҚЕИ ОШАДИ\nМаҳалла институти бошқа бирон-бир давлатда учрамайдиган ўзига хос тузилмадир. Шарқ мутафаккири Муҳаммад Мусо ал-Хоразмий, Муҳаммад ал-Фарғоний, Абу Наср Форобийлар ҳам ўз асарларида адолатли жамият ва инсоннинг қадр-қиммати улуғланиши билан бир қаторда жамоа (маҳалла) бўлиб яшаш тарзи, унинг жамият ҳаётидаги ўрни, жамоа томонидан амалга ошириладиган вазифа ва ваколатлар тўғрисида фикр-мулоҳазалар билдирганлар.\nШy жиҳатдан олганда давлатимиз раҳбари Ш.М.Мирзиёев томонидан имзоланган "Аҳоли муаммолари билан ишлашда маҳалла институтининг мавқеини тубдан ошириш чора-тадбирлари тўғрисида"ги Фармонида белгилаб берилган вазифалар маҳалла институтини жамият ҳаётидаги ўрнини янада оширишга хизмат қилиши шубҳасиздир. Маҳалланинг жамият бошқарувидаги ўрни ва фаолияти самарадорлигини ошириш, фуқаролар йиғинлари ишини ташкил этишда замонавий механизмларини жорий қилиш, coҳага малакали, бой ҳаётий тажрибага эга ва фидойи кадрларни жалб этиш фармоннинг бош мақсади ҳисобланади.\nФармонга кўра, эндиликда мурожаатлар билан ишлаш, аҳоли муаммоларини аниқлаш ва ҳал этиш бўйича "маҳалла - сектор - халқ қабулхонаси - маҳалла" принципи асосида ҳамкорлик тизими жорий қилинади. Мазкур тизимнинг асосий йўналиши муаммоларни аниқлаш ва ҳамкорликда бартараф этиш чораларини кўриш, таъсирчан жамоатчилик назоратини ўрнатиш ҳисобланади.\nЖамоатчилик асосида фуқаролар йиғини раисининг ўринбосари – ижтимоий ва маънавий-маърифий масалалар бўйича маслаҳатчи ҳамда фуқаролар йиғини раиси ўринбосари — тадбиркорлик, томорқа ер эгалари фаолиятига кўмаклашиш ва ободонлаштириш ишлари бўйича маслаҳатчи лавозимлари жорий этилди. Фуқаролар йиғинларида "Кексалар маслаҳати" гуруҳларини ташкил этиш ҳам фармонда алоҳида кўрсатиб ўтилган. Фуқаролар йиғинлари раислари ҳар чоракда долзарб муаммолар тўғрисидаги маълумотларни секторлар раҳбарлари ва Халқ қабулхоналарига тақдим этиб боради.\nФуқаролар йиғинлари раислари ва масъул котибларининг ойлик иш ҳақи жорий йил 1 майдан 1,25 бараварга ва 1 октябрдан 1,2 бараварга оширилади ҳамда фуқаролар йиғини қарорини бажармаганлик учун маъмурий жавобгарлик белгиланади. Фуқаролар йиғинлари, уларнинг ходимлари фаолиятини рейтинг асосида баҳолаш мезонлари ишлаб чиқилади. Фуқаролар йиғинлари томонидан фойдаланиб келинаётган давлат мулки бўлган бинолар фуқаролар йиғинларига мулк ҳуқуқи билан берилади.\n2019 йил 1 июлгача фуқаролар йиғинлари юқори тезликдаги Интернет тармоғи миллий сегмент маълумотларини узатиш тармоғига уланади ҳамда улар учун имтиёзли тариф тасдиқланади. 2020 йил 1 январгача "Электрон ҳукумат" тизими доирасида "маҳалла" электрон маълумотлар базаси ишга туширилади.\nЭндиликда маҳалла ўз ҳудудидаги муаммоларни аниқлаб, уларни ҳал этиш, аҳоли оғирини енгил қилишга хизмат қилувчи ҳақиқий жамоатчилик тузилмасига айланади.\nшаҳар адлия бўлими бошлиғи\n» ҲАЛОЛ МЕҲНАТ ИФТИХОР КЕЛТИРАР


ХВЖ Тожикистонга муаммоли иккита банкни ёпишни тавсия қилди\nХалқаро валюта жамғармаси (ХВЖ) тожик расмийларига иккита муаммоли банк – Точиксодиротбанк ва Агроинвестбанкни тарқатиб юборишни тавсия қилди. Мазкур молия ташкилотининг 14 сентябрь куни тарқатган расмий хабарида, бу банклар «тизимли, аммо тўлов қобилиятига эга эмас» дея таърифланади.\nТожикистон, аввалроқ иккита банк – Тажпромбанк ва Фононбанкни касодга учраганини эълон қилган эди.\nХВЖнинг хабари 18 августдан 3 сентябрга қадар Халқаро валюта жамғармасининг Падамжа Хандевал бошчилигидаги делегацияси «Тожикистон Республикасига виртуаль ташриф буюргани» борасидаги хабар фонида эълон қилинди.\nЯъни, аслида Хандевал Тожикистонга ташриф буюрмади, балки хукуматнинг иқитисодий блокка маъсуламалдорлари билан мамлакатдаги иқтисодий вазиятни бевосита Интернет орқали муҳокама қилди.\nХВЖ хабарида таъкидланишича, коронавирус пандемиясининг аҳоли саломатлигига “таъсириннг олди олинди”, бироқ иқтисодий соҳада бир қатор муаммолар, масалан, пул ўтказмаларининг камайиб кетиши, етакчи ҳамкорлар билан муаммолар пайдо бўлди.\nХабарда таъкидланишича, мамлакатдаги муаммоларни бартараф этиш учун валюта етишмайди. Айни дамда Тожикистонда доллар етишмаяпти ва банклар олдида валюта учун навбатларни кўриш мумкин, шу билан бирга бир киши учун 200 доллар берилади.\nХВЖ тўловга қобилиятсиз банкларни йўқ қилишдан ташқари Суғурта омонатлари Жамғармасини қўллаб-қувватлашни тавсия қилди.\nБу билан ХВЖ биринчи марта Точиксодиротбанк ва Агроинвестбанкни тарқатиб юбориш борасида тавсия бераётгани йўқ. Ҳар икки банк 2015 йилдан бери чуқур иқтисодий инқирозни бошдан кечирмоқда ва ўз мижозларининг омонатларини қайтариш имкониятига эга эмас. 2016 йил сўнгида хукумат бу банкларга молиявий ёрдам сифатида 3,3 миллиард сомони берди, бироқ бу чоралар ҳам банкларни инқироздан чиқара олмади.\nБу иккита банкнинг минглаб мижозлари беш йилдан бери ўз омонатларини ололмаяптилар.


Адлия вазирлиги: Тошкентда пропискасиз ишлаш мумкин бўлади\nПаспорт тизими ва прописка масалалари бўйича Адлия вазирлиги томонидан муҳим қарорлар лойиҳалари тайёрланган. Бу ҳақда адлия вазирлигининг телеграм каналида маълум қилинди.\n✅ паспорт олиш, таълим олиш, меҳнат қилиш ва бошқа ҳуқуқларни амалга оширишда прописка билан боғлиқ чекловларни бартараф қилиш;\n✅ доимий ёки вақтинча пропискасиз (яшаш жойи бўйича ҳисобга турмаган) фуқароларни ишга қабул қилишни рад этиш билан боғлиқ амалиётга барҳам бериш;\n✅вояга етмаган шахснинг белгиланган муддатда паспорт олмаганлиги учун маъмурий жавобгарликни бекор қилиш;\n✅ меҳнат муносабатлари жараёнида паспорт тизими қоидаларига риоя этмаганлик учун иш берувчининг маъмурий жавобгарлигини бекор қилиш;\n✅ Тошкент шаҳри ва вилоятида доимий пропискага эга бўлган фуқаролар учун кўчмас мулк сотиб олиш бўйича амалдаги талабларни соддалаштириш;\n✅ Тошкент шаҳри ва вилоятида доимий пропискага эга бўлмаган фуқаролар учун асоссиз спекуляциянинг олдини олиш чораларини кўрган ҳолда иккиламчи бозордан кўчмас мулк сотиб олишга бўлган чекловларни бекор қилиш;\n✅ вақтинча ёки доимий пропискасиз ёхуд турган жойи бўйича ҳисобда турмасдан яшаганлик, яшашга йўл қўйганлик учун маъмурий жазо чораларини енгиллаштириш назарда тутилган.


Қидирув натижалари "iPhone 12" - Terabayt.Uz\nҚидирув натижалари "iPhone 12"\nРекордчи девайснинг процессори iPhone 12’ларда қўлланган Apple A14 чипсетидан деярли 80 фоизга тезкор экан. Графикаси бўйича эса у янги айфондан икки ярим бараварга самарадорроқ бўлиб чиққан!\nЭнди Apple сизни қўллаб-қувватламайди.\nЭнг оммабоп 10 смартфон (47-ҳафта)\nКетма-кет иккинчи ҳафта чартимизда кутилмаган смартфон етакчилик қилмоқда.\nThe Game Awards 2020 финалистлари: йилнинг энг зўр ўйини қайси бўлади?\nThe Last of Us Part II ўйини нақ ўнта йўналиш бўйича биринчиликка даъвогарлиги билан рекордчи бўлиб турибди. Hades ўйини саккизта, Ghost of Tsushima эса еттита номинацияда ғолиблик учун курашади.\nБир умр бепул ўйнаш учун бу икки ўйинни 26 ноябргача олиб қўйишга улгуринг!\nEpic Games Store ҳафта охирида иккита пулли ўйинни бепул ва бутунлай бермоқда. Уларни 26 ноябрь куни, Тошкент вақти билан соат 18:00 гача олиб қўйиб, кейин исталган пайтда текинга ўйнайвериш мумкин.\niPhone 12 Pro Max навбатдаги тестдан муваффақиятли ўтди ва нақ 10 та рекордни янгилади\nDisplayMate мутахассислари iPhone 12 Pro Max смартфонининг 6.7 дюймлик Super Retina XDR OLED панелини синовдан ўтказиб кўришди.\nHuawei флагманидан олганларга iPhone 12 совға қилишяпти!\nАкция доирасида 26 ноябрь куни тезкор/ички хотираси 8/128 ГБлик Huawei Mate 40 Pro сотиб олганларга тасодифий рангдаги, 64 ГБлик доимий хотирага эга бўлган iPhone 12 совға тарзида берилади.\nЯнги айфонларга талаб катта – қўшимча куч керак бўляпти\nАйрим минтақаларга олдиндан буюртма қилинган смартфонлар 2-3, баъзида 3-4 ҳафта кеч етиб боряпти. Бунинг сабаби – маҳаллий операторлар томонидан буюртмаларнинг катталиги.\nApple iPhone 12 Pro Max ва 12 mini қанчалик чидамли эканини текшириб кўришди (+видео)\nАгар сиз ҳам юқоридаги смартфонлардан бирини сотиб олган бўлсангиз, хурсанд бўлаверинг!\nЭнг оммабоп 10 смартфон (46-ҳафта)\nКутилмаганда, янги етакчи пайдо бўлди.\niPhone 12 Pro бу тестда Xiaomi ва Huawei флагманларига енгилди!\nБу рейтинг етакчиси Huawei Mate 40 Pro бўлса, компаниянинг яна бир вакили – Huawei P40 Pro кучли учликни якунлаган. Бу иккаласининг орасидан Xiaomi юбилей суперфлагмани – Mi 10 Ultra модели жой олган.\nБу технология айфонларга у Always on Display функциясини қўшиш имконини яратади ва автономликни оширишга, 90 ёки 120 герцлик частотада ҳам аввалги даражада сақлаб қолишга ёрдам беради.\nSamsung Galaxy S21 Ultra қўшимча бир компонентга эга бўлиши айтилди\nБу ҳақда ишончли инсайдер маълумот бермоқда. Агар ушбу ўзгариш амалга ошса, Galaxy S21 Ultra бутунлай ўзгача смартфонга айланади.\niPhone 12 mini: энг кичкина 5G-смартфоннинг катта нуқсони топилди\n2020 йилнинг 13 ноябридан яна икки айфон: iPhone 12 mini ҳамда iPhone 12 Pro Max сотувига старт берилади. Релиз арафасида булардан ихчамининг тафсилотлари, хусусан, камчиликлари ҳам очиқланмоқда.


ФОЖИА ЎЗБЕКЛАРНИНГ БИРЛАШМАГАНИДА ЭМАС, ТУРКЛАРНИНГ БИРЛАШМАГАНИДАДИР « Ўзбекистон Халқ Ҳаракати\n31 March 2021 - 17:48\n(“Ҳ” ва “Х” мухлисларига)\nБир тажрибамни айтай. Интернет саҳифамизга келган кирилча мақолаларни тафтиш этар экан, муаллифларнинг аксарияти “Ҳ” ўрнига “Х” ва ёки аксинча “Х” ўрнига “Ҳ” ёзиб, айни имловий хатони такрорлашларига кўп гувоҳ бўлдим.\nЯнги алифбомизда юмшоқ ва қаттиқ “Х” битта (лотинча “Н”) иероглиф билан ифодаланса, бу муаммо бартараф этилиши мумкин деб ўйлагандим ўшанда.\nКеча интернетда журналист Рассом Туз адабиётчи профессор Қозоқбой Йўлдошнинг “Ҳ” ва “Х” ҳарфларни битта қилиш керак” деган фикрини эълон қилди ва бундай фикрга келган битта мен эмаслигимни кўрдим.\nФақат Рассом Тузнинг бу эълони кичик тортишувга туртки берди. Ва афсуски, аксарий “ўзбек тортишувлари”да бўлгани каби, атрофга ҳақоратлар ёға бошлади.\nПрофессор Қозоқбой Йўлдошни “қовоқ калла” дейишди. Ҳеч бир тарбияли инсон бир илм одамини “қовоқ калла” деб ҳақорат қилмайди. Ҳатто фикрига қўшилмаса ҳам.\nМен ҳақоратга учраган профессорнинг таклифини “тўғри” дея изоҳ қўйдим. Қўйдиму мен ҳам балога қолдим. Бир зумда “янгибозор шевасини унутган хоин”га чиқардилар. Ва “Ҳ” билан “Х”нинг мутлоқо айри белги билан собитланиши кераклиги ҳақда “илмий” ҳамлалар бошланди.\nАлбатта, мен “хоинлик”да 30 йиллик “стаж”га эга бўлганим учун хафа бўлмадим, aксинча, бу воқеа янги алифбо ҳақида яна бир марта ўз фикримни билдириш учун имкон туғдирди.\nАраб алифбосида унли товушларни ифодалайдиган баъзи ҳарфлар йўқ.\nАммо фаросатли ўқувчи матнни ўқиганда ўша “йўқ” товушлар билан ўқийди.\n“Ўзи ўзига беклар” бу фаросатдан маҳрум бўлганми ёки?Биз нега талаффуз этаркан, “Ҳ” нинг юмшоғи ва қаттиғи(Х)ни фарқлай олмаслигимиз керак?.\nФонетик фарқлиликларни тортишган кишиларнинг кўпчилиги беихтиёр Кирилл алифбоси базасидан келиб чиқиб гапиради.Бу кишилар “Рус мустамлакасидан қутулдик” деб ўйлаган, аммо ўз зеҳнида Рус асоратини акс эттиришда давом эттираётган “неомиллиятчилар”, тўғрироғи, неомаҳаллийчилардир.\nКенгроқ айтгандан булар руслар тарафидан сингдирилган Турк душманлигининг гайриихтиёрий тамсилчиларидир.\nЎзбек тилини ҳимоя қиламан деб Туркликка ҳужум қилаётганликларини англамаган самимий жоҳиллардир. Уларнинг Турк Душманлги шу қадарки, туркларга ўхшамаслик учун, алифболарининг турк алифбосига ўхшамаслиги учун қўлидан келган саботажини қиладилар.\nМасалан, Турк алифбосида “ş”, “ç” “о” бўлгани ҳолда, бу ҳарфларни қабул қилмасдан, ўрнига намойишкорона:\nУларнинг ота-боболари Русга ўхшаш учун 135 йил кетини йиртишганди, энди улар Туркка ўхшмаслик учун йирта бошладиилар ўша “муҳтарам” жойларини.\nБу “ўша миллий ғурур” эмиш. Ҳолбуки, на миллатдан, на ғурурдан хабари бор бу “зоти муҳтарамлар”нинг.\nМавзуга қайтсак. Аслида Кирилл билан Лотин алифболарининг хусусиятлари аралаштирилмаса бас, ихтилоф туғилмайди.\nБир неомаҳаллийчи хоним “халачўп”ни ҳам ҳошимни ҳам битта “Х” билан ёзайликми”, дея писанда қилади.\nҲа, мазмунидан келиб чиқиб “халачўп”ни ҳам, ҳошим’ини ҳам, ҳатто “ҳам”ни ҳам, ҳатто “ҳатто”ни ҳам ягона Лотинча “H” билан ўқиш ва ёзиш бемалол мумкин.\nАйни “неохоним” каминани ёши ўтиб, ҳассосиятлари ўтмаслашганида айблайди.\nЁшим ўтган сари каминада маҳаллийчилик комплекси ўтмаслашиб, турклик шуури ҳассослашди.\nБуюк Темур айтган “Туркнинг бош бўгини”га Ўзбек ҳам мансуб. Фожиа – ўзбекларнинг бирлашмаганида эмас, туркларнинг бирлашмаганидадир.\nМени “ўз шевасини унутган хоин” деган неомаҳаллаийчига эса жавобим шу: Хоин ўз шевасини унутган эмас, ўз Турклигини унутган хоиндир.\nСиз ҳам ўз шевангизни унутинг ва Глобал Туркликка келинг.Бутун турк қавмлари учун ягона алифбо тузилмагунча бу савиясиз тортишмалар давом этажак, афсус.\nАммо Турк Дунёси интегратсиони яқин.\nУнга маҳаллий “параст”лар тўсиқ бўлаолмайди.


“Вақф” фондига нисбатан тарқатилаётган айрим нохолис фикрларга муносабат - Hidoyat.uz\nАсосий саҳифа Янгиликлар Ўзбекистон янгиликлари “Вақф” фондига нисбатан тарқатилаётган айрим нохолис фикрларга муносабат\nЧоп этилди Iyun 8, 2019 “Вақф” фондига нисбатан тарқатилаётган айрим нохолис фикрларга муносабатda fikr bildirishni o'chirish\n6 июнь куни ижтимоий тармоқлардаги айрим нохолис манбаларда “Вақф” фонди фаолияти ҳақида асоссиз гап-сўзлар тарқатилди.\nХабарларда Рамазон ҳайити куни тушган хайр-эҳсон пулларини “Вақф” фондига тўла ўтказиш тартибига нисбатан гўёки баъзи масжидларда норозилик билдирилаётгани иддао қилинган.\nМаълумки, “Вақф” фонди ташаббуси билан хайрия тадбирларини ўтказиш, муҳтож оилаларга ёрдамлар кўрсатиш, ночор масжидларнинг қурилиш-таъмирлаш ишларини амалга ошириш ҳамда даромади кам масжидлар имомларини ижтимоий қўллаб-қувватлаш ишларининг кўлами борган сари кенгайиб бормоқда.\nЖумладан, даромади кам масжидларда меҳнат қилаётган 750 нафаримом-хатибларни ижтимоий қўллаб-қувватлаш мақсадида, ҳар ойда қўшимча ойлик маош тўлаб келинаётганини алоҳида қайд этиш керак.\nХайрия сифатида тушадиган маблағлар “Вақф” фондининг алоҳида ҳисоб рақамида тўпланиши ва сарфланишида тўлиқ шаффофлик таъминланган. Фонднинг vaqf.uz доменида очиқликни таъминлаш имкониятини берувчи, йиллик, ойлик ва ҳаттоки кунлик сарф-ҳаражатларни ҳам кузатиб бориш имконияти мавжуд.\nАфсуски, ижтимоий тармоқларда тарқатилаётган маълумотлар Фонд фаолияти ҳақида объектив тасаввурларга эга бўлмаган, журналистик суриштирув ўтказмаган шахсларнинг субъектив ёндошувининг маҳсулидир.\nБиринчидан, Фондга масжидлардан тушадиган маблағларнинг 75 фоизимасжид сарф-харажатлари учун мунтазам қайтариб борилади. Бу амалиётни сайтнинг “Статистика” http://vaqf.uz/uz/transactions/statisticsбўлимидан кўриш мумкин. Шу бўлимда Фонд томонидан ҳар куни амалга оширилган ҳаражатлар ҳақида маълумотлар бериб борилади. Масалан, Фонд ташкил этилганидан буён масжидлардан 71 миллиард сўм келиб тушган бўлса, қарийб 60 миллиард сўм масжидларга қайтарилганини кўриш мумкин.\nИккинчидан, Фонд ихтиёрида қолаётган 25 фоиз маблағ эса масжид ва мадрасаларни қуриш-таъмирлаш, диний соҳа ходимлари ва талабаларни ижтимоий қўллаб-қувватлашга сарфлаб келинмоқда.\nАввал юртимизнинг бир неча ҳудудларида Фонд томонидан янги масжидларни қуриш ишлари олиб борилаётгани ҳақида хабар қилинганини алоҳида таъкидлаш керак.\nМасалан, биргина даромади кам масжидлар имом-хатибларига ойлик иш ҳақи бериш учун шу кунга қадар 1,2 миллиард сўм сарфланди.\nУчинчидан, хабарда хайрия маблағлари пуллари “Вақф” фондига ўтказилаётгани сабаб масжид харажатларини қоплашга маблағ етмаётгани қайд этилганига келсак, юртимизда олис ва чекка ҳудудларда жойлашган юзлаб масжидлар моддий қўллаб-қувватлашга муҳтож ҳисобланади. Фонд ихтиёрида қолаётган маблағлар ҳисобидан мана шундай кам даромадли масжидларга маблағлар йўналтирилиб, уларнинг фаолияти ҳар жиҳатдан қўллаб-қувватланади.\nТўртинчидан, Рамазон ҳайити куни тушган маблағлар тўлалигича “Вақф” хайрия жамоат фонди ҳисобига кирим қилиниб, ушбу маблағларнинг 40 фоизи масжидларнинг сарф-харажатлари учун ўзларига қайтарилади.\nБешинчидан, масжидга тушган хайрия пуллари тегишли идоралар вакилларини жалб этган ҳолда ҳисоб-китоб ва инкассация қилинаётганидан асосий мақсад, ушбу маблағларнинг айланмасини шаффофлигини таъминлашдир.\nИжтимоий тармоқларда бирёқлама, асоссиз ёндашувларни тарқатишдан кўзланган мақсад одамларни ҳақиқий ҳолатдан чалғитиш, “Вақф” фонди фаолиятига нисбатан ишончсизлик уйғотиш орқали фуқароларимизнинг йил сайин кўлами кенгайиб бораётган хайрия ишларига путур етказишдек ғаразли мақсадлар кўзлангани эҳтимоли ҳақида хулоса қилиш мумкин.\n“Вақф” фонди матбуот хизмати\nМарҳумнинг ҳурмати нимада?\nТуғилиш ва ўлим. Бири шодлик улашса, иккинчиси ғам келтиради. Ўзини …\nҲасадни даволаш йўллари\nФарзандга муҳаббатини сездириб туриш. Расулуллоҳ (соллаллоҳу алайҳи ва саллам) шундай …\nНабий (соллаллоҳу алайҳи ва саллам) айтганларидек дўзахи бўлган киши\nСаҳл ибн Саъд (розияллоҳу анҳу) ривоят қилади: «Расулуллоҳ (соллаллоҳу алайҳи …\nШаҳодат – буюк мақом\nИбн Аббос розияллоҳу анҳумодан ривоят қилинади. Бир куни Набий солаллоҳу …\n– Ўз билимсизлигин билсин, деб Аллоҳ, Юз ҳунарга дилинг айлайди …\nҚандай қилиб минг сўмни юз мингга айлантириш мумкин?\nҲа, азизлар, минг сўмни бемалол юз мингга айлантириб олиш мумкин. …\nТаҳоратни синдирувчи нарсалар ҳақида маълумот берсангиз.\nТаҳоратни қуйидаги амаллар синдиради:\n– Олд ва орқа авратлардан чиқадиган ҳар қандай (одатий ва ноодатий) нарсалар;\n– Бу икки йўлдан бошқа жойлардан чиққан оқувчи қон, йиринг каби нажосатлар;\n– Оғиз тўлдириб қайт қилиш ёки туфук қизарадиган даражада қон қайт қилиш;\n– Бирор нарсага суяниб ухлаш;\n– Ҳушдан кетиш, жиннилик ва мастлик;\n– Балоғатга етган кишининг руку ва саждали намозда овоз чиқариб кулиши (“Ал-Мухтор лил-фатво”). Валлоҳу аълам.\nМасжиддан чиққанимизда бир биродаримиз Қуръондаги ва Пайғамбар алайҳиссаломнинг дуолари билан овозини чиқариб дуо қилди. Шунда бир дўстимиз дуони ичида махфий қилиш афзал, деб танбеҳ бергандек бўлди. Уни бошқалар ҳам маъқуллади. Шу масалада бироз тушунча берсангиз?\nДуони паст овозда ҳам, овоз чиқариб ҳам, қилиш жоиз. Махфий дуо қилиш афзал, дегани овоз чиқариб дуо қилманг, дегани эмас. Ҳадиси шарифларда дуода ҳаддан ошишдан қайтарилган:\nعن أَبَي مُوسَى الأْشْعَرِيّ قَال: قَدِمْنَا مَعَ رَسُولِ اللَّهِ فَلَمَّا دَنَوْنَا مِنَ الْمَدِينَةِ كَبَّرَ ، وَكَبَّرَ النَّاسُ وَرَفَعُوا أَصْوَاتَهُمْ ، فَقَال النَّبِيُّ صَلَّى اللَّهُ عَلَيْهِ وَسَلَّمَ : «يَا أَيُّهَا النَّاسُ : ارْبَعُوا عَلَى أَنْفُسِكُمْ ، إِنَّكُمْ لَيْسَ تَدْعُونَ أَصَمَّ وَلاَ غَائِبًا ، إِنَّكُمْ تَدْعُونَ سَمِيعًا قَرِيبًا ، وَالَّذِي تَدْعُونَ أَقْرَبُ إِلَى أَحَدِكُمْ مِنْ عُنُقِ رَاحِلَةِ أَحَدِكُمْ» (رَوَاهُ البُخَارِيُ وَمُسْلِمٌ).\nАбу Мусо ал-Ашъарий айтадилар: “Расулуллоҳ билан сафардан қайтдик. Мадинага яқинлашганимизда у зот такбир айтдилар. Одамлар ҳам такбир айтишди.\nУларнинг овозлари кўтарилиб кетди. Шунда Набий саллаллоҳу алайҳи васаллам: “Эй, одамлар! Ўзингизни қийнаманглар. Сизлар кар ёки узоқдаги бир зотга дуо қилаётганингиз йўқ. Балки, сизлар ўта эшитувчи, яқин зотга дуо қилмоқдасиз. Сиз дуо қилаётган зот сизга уловингизнинг бўйнидан ҳам яқинроқ”, дедилар” (Имом Бухорий ва Имом Муслим ривояти). Демак, Аллоҳ таолонинг:\nاُدْعُوا رَبَّكُمْ تَضَرُّعًا وَخُفْيَةً إِنَّهُ لَا يُحِبُّ الْمُعْتَدِينَ\nЯъни: “Раббингизга зорланиб ва хуфёна (овозсиз) дуо қилингиз! Зеро, У (дуода ва бошқада) ҳаддан ошувчиларни ёқтирмагай” (Аъроф сураси, 55-оят), деган оятига мувофиқ дуони овоз чиқариб ва махфийлик ўртасида қилиш унинг одобларидан саналади. Овоз чиқариб дуо қилишда ҳаддан ташқари овозни кўтариб, бақир-чақир қилмаслик лозим.\nДуонинг бу икки кўринишини фақат афзаллик масаласи ажратади. Афзаллик масаласида ихтилоф чиқариш, тортишиш эса ҳаром амалга олиб боради. Хоҳлаган махфий, хоҳлаган жаҳрий дуо қилаверсин. Лекин бир-бирини маломат қилиб, айбламасин (манба: “Раддул муҳтор” ва “Ал-Мавсуъатул фиқҳия ал-Кувайтийя” китоблари). Валлоҳу аълам.\nКириб келган Рамазон ойи барчамизга муборак бўлсин. Мен айни пайтда олийгоҳда талабаман. Шунинг учун рўза тутишга қийналаман. Бир китобда рўза тутишга қийналадиган киши ифторлик қилиб бериш керак деб, ўқиган эдим. Агар мен дўстларимга ифторлик қилиб берсам рўза тутганлик савобини оламанми?\nБисмиллаҳир Роҳманир Роҳим. Динимизда мўмин-мусулмонлар Рамазон ойи рўзасини тутишга буюрилганлар. Аллоҳ таоло Қуръони каримда шундай марҳамат қилади:\nيَا أَيُّهَا الَّذِينَ آَمَنُوا كُتِبَ عَلَيْكُمُ الصِّيَامُ كَمَا كُتِبَ عَلَى الَّذِينَ مِنْ قَبْلِكُمْ لَعَلَّكُمْ تَتَّقُونَ (سورة البقرة/183).\nяъни: “Эй, имон келтирганлар! Сизлардан олдинги (уммат)ларга фарз қилингани каби сизларга ҳам рўза тутиш фарз қилинди, шояд (у сабабли) тақволи бўлсангиз” (Бақара сураси, 183-оят).\nРамазон ойида рўза тутиш Исломнинг беш асосий устунларидан биридир.\nعَنِ ابْنِ عُمَرَ رضي الله عنه قَالَ: قَالَ رَسُولُ اللَّهِ صلى الله عليه وسلم «بُنِيَ الإِسْلَامُ عَلَى خَمْسٍ: شَهَادَةِ أَنْ لَا إِلَهَ إِلَّا اللَّهُ وَأَنَّ مُحَمَّدًا رَسُولُ اللَّهِ، وَإِقَامِ الصَّلَاةِ، وَإِيتَاءِ الزَّكَاةِ، وَالحَجِّ، وَصَوْمِ رَمَضَانَ» (رَوَاهُ الْبُخَارِيُّ وَمُسْلِمٌ).\nИбн Умар розияллоҳу анҳумодан ривоят қилинади: “Расулуллоҳ соллаллоҳу алайҳи васаллам: “Ислом беш нарса устига қурилгандир: “Лаа илаҳа иллаллоҳ ва анна Муҳаммадан Расулуллоҳ” калимаси, намозни адо этиш, закот бериш, Байтуллоҳни ҳаж қилиш, Рамазон рўзасини тутиш”, дедилар (Имом Бухорий ва Имом Муслим ривояти).\nРамазон рўзаси соғлом, муқим, оқил ва балоғатга етган ҳар бир мусулмонга фарздир. Рўза тутишни ният қилиш, рўзани бузадиган амаллардан узоқ бўлиш ва аёлларнинг ҳайз ва нифосдан пок бўлишлари рўзанинг тўғри бажариш шартларидан саналади.\nРамазон рўзасини тутган банда бўйнидаги бандалик мажбуриятни бажарган бўлади ва охиратда Аллоҳ таоло томонидан улуғ мукофот ва ваъда қилинган неъматларга эришади. Уни адо этишга лаёқатли бўла туриб, тарк қилган киши эса қаттиқ гуноҳкор бўлади ва охиратда азобга қолади. Ривоятларда Рамазон рўзасини узрсиз қолдирган кимса бутун умр рўза тутса ҳам, ўша қолдирган бир куннинг ажрини топа олмаслиги таъкидланган.\nعَنْ أَبِي هُرَيْرَةَ رضي الله عنه عَنِ النَّبِيَّ صلى الله عليه وسلم قَالَ : «مَنْ أَفْطَرَ يَوْمًا مِنْ رَمَضَانَ مِنْ غَيْرِ مَرَضٍ وَلاَ رُخْصَةٍ ، لَمْ يَقْضِهِ صِيَامَ الدَّهْرِ كُلِّهِ إِنْ صَامَهُ (رَوَاهُ النَّسَائِىُّ).\n“Кимки узрсиз ва касал бўлмасдан Рамазондан бир кунини рўза тутмай ўтказса, унинг қазосини умр бўйи тутган рўзаси ҳам тўлдира олмайди” (Имом Насоий ривояти).\nКасал, мусофир, ҳайз ва нифос кўрган аёллар, рўза тутиш ўзига ёки боласига зарар берадиган ҳомиладор ва эмизикли аёллар кейинчалик қазосини тутиб беради.\nШариатимиз икки тоифа кишиларни рўза тутмасликлари ва унинг ўрнига Рамазоннинг ҳар бир куни учун фидя беришларига рухсат берган:\n1) Қарилик сабабли умуман рўза тутишга ярамайдиган, кундан-кунга жисмонан заифлашиб бораётган ёши улуғ кексалар.\n2) Сурункали касал бўлиб, одатда тузалишига умид бўлмаган ва рўза тутиш уларнинг саломатлигига жиддий зиён етказиши мумкин бўлган беморлар. (Фидя ҳақида тўлиқ маълумотни қуйидаги линкдан олишингиз мумкин: https://t.me/diniysavollar/287).\nУшбу икки ҳолатга тушмаган мусулмон киши Рамазон рўзасини тарк қилиши ва унинг ўрнига фидя бериши мутлақо мумкин эмас. Рўза тутиш сабабидан иш ёки ўқишда қийинчиликка дуч келиш каби важлар шаръий узрга ўтмайди. Дўстларига ифтор қилиб бериш билан зиммасидаги фарз рўза адо бўлмайди. Валлоҳу аълам.


09:57 14.11.2017 (Янгиланган 10:14 14.11.2017) Ҳавола олиш\n2020 йил 1 январдан Лойиҳанинг амалга ошириш муддатига 1 кВт/соат электр энергияси учун 15 сўм, 1 м. куб табиий газ учун 17 сўм миқдорида заруратга кўра индексация қилинадиган инвестициявий устама жорий этилади\nТОШКЕНТ, 14 ноя — Sputnik. 2020 йил 1 январ санасидан Ўзбекистонда индексация қилинадиган инвестициявий устама жорий этилади, деб хабар қилди Sputnik Ўзбекистон мухбири.\nБу мамлакатда электр энергияси ва табиий газ назорати ва ҳисобининг автоматлаштирилган тизимини жорий этиш чора-тадбирлари билан боғлиқ. Шу тариқа, 2020 йил 1 январдан истеъмолчилар қўшимча тарзда 1 кВт/соат электр энергияси учун 15 сўм, 1 м. куб табиий газ учун 17 сўм устама тўловини амалга оширадилар.\nУшбу лойиҳани амалга ошириш мақсадида дастлабки босқичда 2 миллион дона электр энергияси ва табиий газни ҳисобга олиш ускуналари, шунингдек, дастурий таъминот, қўшимча асбоб-ускуна, бошқа зарур техника воситалари харид қилинишини кўзда тутилган.\nШу тариқа истеъмолчидан давлат кўригидан, хизмат кўрсатиш ва бошқа ишларни ўтказиш учун ечиб олинган ҳисобга олиш ускунасининг ўрнига зудлик билан "Ўзбекэнерго" АЖ ва "Ўзтрансгаз" АЖ маблағлари ҳисобидан бошқа кўрикдан ўтган ҳисобга олиш ускунаси ўрнатилади.\nЛойиҳа доирасида ўрнатиладиган ҳисобга олиш ускуналарининг давлат кўриги "Ўзстандарт" агентлиги томонидан ҳар 10 йилда амалга оширилади, ҳисобга олиш ускуналарини давлат кўригига топшириш бўйича ишларни ташкил этиш эса "Ўзбекэнерго" АЖ, "Ўзтрансгаз" АЖ ва Бюро томонидан таъминланади.\nМИБ 9 мингдан ортиқ қарздорларни электр ва газ таъминотидан узди\nЎзбекистон президенти Шавкат Мирзиёев "Ўзбекэнерго" АЖ, "Ўзтрансгаз" АЖ ва "Toshelectroapparat" МЧЖ ХК 2022 йил 1 январга қадар контрактларга мувофиқ ҳисобга олиш ускуналари ва қўшимча воситаларни, бутловчи буюмлар, хом ашё ва материалларни олиб кирганлик учун божхона тўловлари тўлашдан, шунингдек, Лойиҳани амалга ошириш доирасида қўшимча қиймат солиғидан озод қилинсин.\nМамлакат раҳбари республика ҳудудига лойиҳанинг техник параметрларига мос келмайдиган ҳисобга олиш ускуналари ва қўшимча воситаларни олиб киришни тақиқлаши эътиборни жалб қилади.\nЯна бир муҳим жиҳат — яқин келажакда республикада хорижий компания иштирокида юқорида кўрсатилган ҳисобга олиш ускуналари ва қўшимча воситаларни маҳаллий ишлаб чиқариш ташкил этилади.


Алишер Навоий таваллуд айёми Японияда кенг нишонланди - Халқ сўзи\n21:11 09 Февраль 2021 Маданият\nМамлакатимизнинг Япониядаги элчихонаси томонидан Токионинг Сока университети, Сока Гаккай ташкилоти, Самарқанд давлат университети ва Самарқанд чет тиллар институти билан ҳамкорликда буюк шоир ва мутафаккир Алишер Навоий таваллудининг 580 йиллигига бағишланган тантанали маросим ва ўзбек-япон форуми ўтказилди, деб хабар бермоқда «Дунё» АА.\nСока университети таниқли япон файласуфи, ёзувчиси, «Сока Гаккай Интернационал» ташкилоти президенти Дайсаку Икеда томонидан 1971 йилда ташкил этилган. Университетнинг 8 факультетида 8 000 га яқин талаба таҳсил олади. Унинг таркибида болалар боғчаси, ўрта мактаб ва илмий тадқиқот институтлари мавжуд.\nТадбирда Сока Гаккай ташкилоти, Сока университети раҳбарияти, профессор-ўқитувчилари ва талабалари, Япония оммавий ахборот воситалари вакиллари иштирок этди.\nМаросимда Сока университети ҳудудида 2004 йилда ўрнатилган Алишер Навоий ҳайкали пойига гулчамбарлар қўйилди.\nТадбирда Алишер Навоийнинг ижодий мероси Японияда катта қизиқиш уйғотаётгани таъкидланди. Шу муносабат билан шоирнинг ижодий мероси ўзбек халқининг жаҳон маданияти хазинасига қўшган улкан ҳиссаси эканлиги айтилди.\nШундан сўнг «Алишер Навоийнинг маънавий меросини ҳозирги замон учун долзарблиги» мавзусида ўзбек-япон веб-форуми ташкил этилди.\nФорумда «Zoom» платформаси орқали Сока университети тадқиқотчилари билан бирга Самарқанд давлат университети ва Самарқанд чет тиллар институти раҳбарияти, олимлари ва талабалари ҳамда Японияда яшаётган ватандошлар вакиллари қатнашди.\nВеб-форумда буюк шоирнинг ҳаёти ва ижодига бағишланган «Алишер Навоий - Япония ва Ўзбекистон ўртасидаги дўстлик кўприги», «Алишер Навоийнинг онаси ким бўлган», «Алишер Навоийнинг маънавий мероси - Сока университети асосчиси Дайсаку Икеда нутқларида», «Алишер Навоий баркамол шахсни тарбиялашдаги шеъриятнинг ўрни тўғрисида» мавзуларида маърузалар тақдим этилди.\nТадбир сўнггида Навоий ҳаёти ва ижодига бағишланган ушбу мулоқотни Сока университети яқин ҳамкорликда ўтказилиши ўзбек-япон маданий, илмий ва маърифий алоқаларини кенгайтириш бўйича амалий қадам бўлишига умид билдирди.


Ҳаж ва унинг сирлари, фазилат ва одоблари – Дарё уз Янгиликлар\nГлавная / Маданият / Ҳаж ва унинг сирлари, фазилат ва одоблари\nAnvar 26.12.2017\tМаданият Comments Off on Ҳаж ва унинг сирлари, фазилат ва одоблари 17 Показы\nКимки Ҳажни ирода этса, тавба билан бошлаши лозим бўлади. Қилган зулмларини қайтариши, қарзларини узиши, қайтиб келгунига қадар нафақаси лозим бўлган ҳар бир кишига етгудек нафақа ҳозирлаши, ўзида сақлаётган омонатларни эгасига қайтариши керак.\nҲажга бориш ва келишга кифоя этадиган миқдорда ҳалол молдан ўзи билан бирга олиб олади. Зоди-роҳиласига бағрикенглик қилиб, фақиру мискинларга юмшоқликда хасислик этмайди.\nҲожи зарур бўлган мисвок, тароқ, ойна, (соат, кўзойнак… – тарж.) кабиларни ўзи билан бирга олиши яхши.\nСафарга чиқишдан олдин хайру садақа этади. Агар от-уловни кира этадиган бўлса, ўзи билан олиб борадиган барча, озми ёки кўпми, юкларни очиқ-ойдин сарбонга кўрсатади. Чиройли сўз ва муомалада бўлиш мусулмоннинг белгисидир.\nБир киши Абдуллоҳ ибн Муборак розияаллоҳу анҳуга «Мана бу хатни фалончига олиб олсангиз», деб айтди. У зот: «Аввал ҳаммолдан рухсат олай», деб айтган эканлар.\nСафарга чиқувчи солиҳ, яхшиликни дўст тутувчи ва ёрдамга ҳозир йўлдошни топиши лозим. Бундай рафиқ агар унутса, эсга солади, агар зикр этса, ёрдам беради. Юраги сиқилса, сабр қилади (тилайди).\nЙўлдошлар ўзларига хулқи энг чиройли, асҳобларга меҳрибонроғини амир қилиб ихтиёр этишади. Амир сайлашга эҳтиёж шундаки, сафар чоғида фикрлар турлича бўлади, чора-тадбирлар низомда бўлмайди. Буларнинг олдини олиш учун амир ихтиёр этилади. Амир одамларга чиройли муомалада бўлиши, уларнинг манфаатларига қараши ва ўзини уларнинг ҳимоялари йўлида хизматга бағишлаши лозим.\nМусофир чиройли сўзларни айтиши, одамларга таом бериши, гўзал ахлоқини намойиш этиши зарур, зеро сафар машаққати ботиний сифатларни юзага чиқаради. Кимки қийин, оғир сафарда ҳусни хулқда бўлса, ўтроқ-шаҳарда жуда ҳам чиройли бўлади.\nШундай деб айтилади: «Агар бир одамга ўтроқда у билан муомала қилувчилар ва сафардаги йўлдошлари мақтов айтишса, бас, биз унинг солиҳлигидан ҳеч бир шикоят этмаймиз».\nСафарга отланган муқим одам дўст-биродарлари билан хайрлашмоғи ва улардан дуо этишларини сўрамоғи лозим. Сафарни пайшанба тонгидан бошлаши мақбул. Уйидан ташқарига чиқишидан олдин у киши икки ракъат намоз ўқиши, аҳли аёли, молу дунё ва уйини Аллоҳ ихтиёрига қолдириб, дуо қилиши лозим. Манзилдан чиқишда дуолар ва маъсур зикрларни айтади. Бир уловга миниш ва тушишда ҳам шундай иш тутади. Жамики Ҳаж маносиклари – эҳром, тавоф, саъй, Арафотда туриш ва бошқа амалларда ҳам турли зикрлар, дуоларни айтади ҳамда Ҳажга тааллуқли одобларга қатъий риоя этади. Булар ҳақида фиқҳ ва бошқа китобларда батафсил баён этилган. Марҳамат қилиб уларга мурожаат этишингиз мумкин.\nодоб сир фазилат Ҳаж\t2017-12-26\nTags одоб сир фазилат Ҳаж\nПред. Ҳажнинг фарзлиги ҳақида\nСледующая Мелания Трамп Оқ уйдаги 200 йиллик магнолияни арралаб ташлашга кўрсатма берди


Москвада The Infraud Organization хакерлар гуруҳининг асосчиси деб ҳисобланадиган шахс ҳибсга олинди. АҚШда ушбу гуруҳ ярим миллиард долларни ўмаришда айбланмоқда - Daryo\n14:43, 23.01.2022 27132\nМосква суди The Infraud Organization хакерлар гуруҳининг асосчиси деб ҳисобланган Андрей Новакни ҳибсга олди. АҚШда у киберфирибгарликда айбланиб қидирувда эди, деб ёзади «ТАСС».\nХакерликда гумон қилинган яна уч киши уй қамоғига олинди. Агентлик манбасининг қайд этишича, Россия махсус хизматлари жиноятчиларни АҚШ ҳуқуқ-тартибот идоралари кўмагида топган.\nИшда айбланувчилар компьютер маълумотларига ноқонуний кириш ва тўлов воситаларини ноқонуний айлантириш моддалари билан айбланмоқда.\nЯна бир манбанинг «ТАСС» агентлигининг айтишича, Россия Новакни АҚШга экстрадиция қилмоқчи эмас. «Россия қонунчилиги ўз фуқароларини хорижий давлатга экстрадиция қилишни тақиқлайди», — деди манба. Шу билан бирга, унинг сўзларига кўра, агар ҳибсга олинган гуруҳ аъзолари орасида Россия фуқаролигига эга бўлмаган айбланувчи бўлса, «Россияда жиноят иши тергов қилиниб, судда кўриб чиқилгач, судланувчи унга нисбатан иш очилган давлатга экстрадиция қилинади».\nМавзуга доир: АҚШ талабидан кейин Россияда REvil хакерлар гуруҳи тугатилди\n2018 йил февраль ойида АҚШ Адлия вазирлиги дунёнинг турли бурчакларидан келган 36 кишини, жумладан, Андрей Новакни The Infraud Organization гуруҳида иштирок этишда айблади. АҚШ расмийларига кўра, гуруҳ ўз фаолияти давомида 530 миллион доллар зарар етказган.\n2021 йил март ойида АҚШ бир неча йил аввал Таиландда ҳибсга олинган 33 ёшли россиялик Сергей Медведевни ўн йиллик қамоқ жазосига ҳукм қилди. АҚШ ҳукуматига кўра, у ҳам The Infraud Organization асосчиларидан бири бўлган; суд жараёни давомида Медведев ўз айбига иқрор бўлди.\nЭслатиб ўтамиз, 14 январга ўтар кечаси Украина ҳукумати веб-сайтларига кенг кўламли хакерлар ҳужуми уюштирилди. Украина хавфсизлик хизмати маълумотларига кўра, жами 70 га яқин веб-сайтлар, жумладан, Украина Ташқи ишлар вазирлиги ва Таълим вазирлиги манбалари ҳам ҳужумга учраган. Украина Рақамли трансформация вазирлиги киберҳужумга Россиянинг алоқадорлиги ҳақида далиллар борлигини маълум қилди.\nУкраина ҳукумати сайтларига қилинган ҳужумлардан сўнг, Европа Иттифоқи мамлакатлари 15 январь куни киберҳужумларга қарши кураш бўйича олти ҳафталик машғулотларни бошлади.\nМавзуга доир: «Украиналиклар ҳаво айниса ҳам Россияни айблайди». Песков Украина ҳукумати сайтларига қилинган киберҳужумга Россиянинг алоқадорлигини рад этди\n16:30, 05.05.2022 71243\n07:50, 03.05.2022 76556\n12:05, 25.04.2022 70476\n15:48 Бугун 176\nЎзбекистонда хусусий бизнес ўсиши ва кенгайиши учун жой етишмаяпти — Жаҳон банки\n15:36 Бугун 1434\nИстанбулда «Мендирман Жалолиддин» сериалининг съёмкаси бошланди. Иккинчи мавсумда ижодий жамоага янги актёр ва актрисалар қўшилди\n15:31 Бугун 2254\nГлобал қарз рекорд даражага етди\n15:17 Бугун 2451\n«Жангчи» болалар, уйларини тиклаётган одамлар. Урушнинг 85-кунидан фоторепортаж\n14:53, 18.05.2022 58350\n00:12, 19.05.2022 48549\n13:15, 19.05.2022 48234\n07:30, 19.05.2022 47319


Идеал гаражни лойиҳалаштирамиз. Ким биз билан?\nBosh sahifaBlogИдеал гаражни лойиҳалаштирамиз. Ким биз билан?\nГараж – бу нафақат у ерда автомобиль турадиган ва тунайдиган жой, балки омбор, ертўла ҳамда эркаклар у ерда кўпроқ вақтини ўтказишни афзал кўрадиган жой ҳамдир. Шунинг учун уни оддий омборга айлантириб юбормайдиган қилиб лойиҳалаштириш зарур.\nЛойиҳа олди истаклари\nГаражни қоғозда дастлабки лойиҳалаштириш чоғида сиз амалга оширишни мўлжаллаётган барча мақсадлар ва вазифаларни албатта ҳисобга олинг. Бунинг учун қуйидаги саволларга жавоб беринг:\nГараж фақат машина туриши учун мўлжалланганми?\nУнда автомобилни таъмирлаш ишларини ўтказиш назарда тутиляптими?\nСиз унда қандайдир бошқа ишларни ҳам қиласизми?\nГаражга асбоб-ускуналарни жойлаштирмоқчимисиз?\nКўрикдан ўтказиш (таъмирлаш) чуқури бўлиши муҳимми?\nЖавоб бердингизми? У ҳолда кейинги босқичга киришамиз\nЎлчамини ҳисоблаб чиқамиз\nТайёр гаражнинг стандарт баландлиги – 220 см. Бироқ, агар сиз тайёр гаражни сотиб олмасдан, балки уни ўзингиз лойиҳалаштирсангиз, у ҳолда гаражнинг баландлигини унинг энг новча фойдаланувчисининг бўйига 50-60 см қўшган ҳолда ҳисоблаб чиқинг.\nБир автомобиль учун турадиган жойнинг кенглиги камида 230 см бўлиши керак. Агар етарлича жой бўлса, машина турадиган жойнинг кенглигини қуйидаги формула бўйича ҳисоблаб чиқиш мумкин:\nБир автомобиль турадиган жой учун: машинанинг ўртача кенглигини ~170 см + 50-70 смдан, ҳар бир тарафдан = ~270-310 см.\nИккита автомобиль учун: машинанинг ўртача кенглигини автомобиллар сонига кўпайтириб, барча томондан ва улар ўртасидаги оралиққа камида 50 см.дан қўшамиз ((~170 см *2) + деворларгача 50-70 см.дан + 50-70 см оралиқ = ~490-550 см).\nЗарур узунликни ҳам ҳудди шу тариқа, олд томондан 50 см ва орқа томондан 50 см қўшган ҳолда ҳисоблаб чиқинг.\nЮқорида келтирилган формула қўшимча равишда жойлаштириладиган асбоб-ускуналарни, шкафлар ва токчаларни ҳисобга олмайди. Уларнинг кенглигини ҳисоб-китобларга қўшинг ва якуний ўлчамни қўлга киритасиз.\nАгар хонада шкафларни ўрнатиш учун жой бўлмаса, у ҳолда зарур асбобларни деворларга осган ҳолда жойлаштириш вариантини кўриб чиқиш. Ҳудди шу тариқа деворларга велосипед, скейт, самокат, гироскутерларни ҳам осиб қўйиш мумкин. Ҳа айтганча, гироскутерни танлаш ҳақида сиз бизнинг блогдан ўқишингиз мумкин.\nУзоқ вақт сақланадиган маҳсулотларни жойлаштириш учун стеллаж, потолок остида осма қутилар ясаш ёки ер ости омборхонасини қазиш мумкин.\nГаражни қуриш учун материалларнинг асосий танлови катта эмас:\nОдатдаги металл гаражни танлашнинг устунлиги шундаки, уни жуда тез, бир суткада монтаж қилиш мумкин ва нархи ҳам арзон. Ғишт ёки тошдан қилинган иморат анча ишончли ва узоқроқ хизмат қилади, лекин у қимматроққа тушади.\nСевимли «қалдирғоч» учун инини иссиқ қиламиз\nГаражнинг ичидаги иқлимни ҳосил қилишда шуни ҳисобга олиш лозимки, қутини ҳаддан ташқари иситиб юбориш мумкин эмас. Инсон учун қулай бўлган иссиқ ҳарорат машина учун, айниқса қишда, ҳалокатли. Совуқдан иссиққа киришда автомобилнинг бўшлиқларида конденсат ҳосил бўлиб, у вақт ўтиши билан машинанинг техник хусусиятларига салбий таъсир кўрсатади.\nТўғри ва ҳамма нарсани ҳисобга олувчи гараж лойиҳасини яратиш ва уни қуриш учун малакали мутахассислар зарур ва сиз уларни ҳамма вақт бизнинг Каталогдан топа оласиз.


NUR-SULTAN. Kazinform – Қозоғистон Давлат котиби Ерлан Қарин референдумга қўйилган конституциявий ислоҳот доирасида ҳокимларни сайлаш ва тайинлаш тартиби қандай ўзгаришини маълум қилди, дея хабар беради Kazinform мухбири.\n«Вилоятлар ҳокимларини тайинлашнинг янги усули жорий этилади. Ҳокимларни вилоятдаги барча маслихат депутатлари розилиги билан тайинлаш таклиф этилмоқда. Бу қандай амалша оширилади? Президент вилоят, республика аҳамиятига молик шаҳар ва пойтахт ҳокими лавозимига камида иккита номзод кўрсатиши шарт. Вилоят, туман ва шаҳар маслихатларининг барча депутатлари ушбу номзодлар орасидан танлайди. Депутатларнинг умумий овоз бериши натижасида ҳокимликка муносиб номзод тайинланади. Бошқача айтганда, маъмурият ишонган фуқаро ҳоким бўлади», — деди Давлат котиби Youtube каналига жойлаштирган видеосида.\nУнинг сўзларига кўра, ушбу тузатишлар туфайли ҳокимларнинг мустақиллигини оширилади.\n«Энди овул ҳокимлари бевосита аҳоли томонидан сайланади. Бу доимий тенденцияга айланди. Туман ва шаҳарлар ҳокимлари сайловига қизғин ҳозирлик кўрилмоқда. Вилоятлар ҳокимлари муқобиллик асосида депутатлар томонидан сайланиши ҳақида юқорида айтган эдик. Шунингдек, Конституциядан Президентнинг туман, шаҳар ва қишлоқлар ҳокимларини лавозимидан озод этиш ваколатини олиб ташлаш таклиф қилинмоқда. Ҳаттоки, Президентнинг вилоятлар, республика аҳамиятига молик шаҳарлар ва пойтахт ҳокимлари томонидан қабул қилинган ҳужжатларни тўлиқ ёки қисман бекор қилиш ёки тугатиш бўйича ваколатларини олиб ташлаш таклиф қилинмоқда. Бинобарин, ҳокимлар имкон қадар мустақил иш олиб боради, аҳоли манфаатларини биринчи ўринга қўяди», — деди Ерлан Қарин.\n#Конституция #ҚР Давлат котиби #Янги Қозоғистон #Референдум


У сенга китобни туширган зотдир. Унда муҳкам оятлар ҳам бор ва улар китобнинг аслидир ва муташобиҳ (оят)лар ҳам бор. Қалбларида ҳидоятдан оғиш борлар фитна мақсадида ва уни таъвил қилиш мақсадида ундан муташобиҳ бўлганига эргашади. Унинг таъвилини Аллоҳдан бошқа ҳеч ким билмас. Илмда собит бўлганлар эса, унга иймон келтирдик, барчаси Раббимиз ҳузуридандир, дерлар. Ва фақат ақл эгаларигина эслайдилар. («Муҳкам» сўзи маҳкам, очиқ-ойдин, бошқа ёққа буриб бўлмайдиган, деган маънони англатади. «Муштабоҳ» сўзи эса, ўхшаш, бирини биридан ажратиш қийин, бир неча маъноларни англатадиган, деган маъноларни билдиради. Қуръони Карим оятлари ҳам муҳкам ва муташобиҳга бўлинади.)\n0 ... 19.9 20.9 21.9 22.9 23.9 24.9 25.9 26.9 27.9 28.9 30.9 31.9 32.9 33.9 34.9 35.9 36.9 37.9 38.9 ... 623


Сешанба, 20 Октябрь 2020\nВторник, 10 Ноябрь 2015 18:30\nМиллий ахборот-кутубхона ҳафталиги бошланди\nАлишер Навоий номидаги Ўзбекистон Миллий кутубхонасида “Infolib — 2015” IV миллий ахборот-кутубхона ҳафталиги бошланди. Шу муносабат билан ўтказилган тадбирда сўзга чиққанлар мамлакатимизда ёш авлод билимини бойитиш, дунёқарашини кенгайтириш, уларнинг бўш вақтини мазмунли ташкил этиш учун барча шарт-шароит яратилганини таъкидлашди.\nЎзбекистон ёшлари ғайрат-шижоати, истеъдоди, юксак тафаккури билан жаҳонга танилмоқда\nУларнинг қўлга киритаётган ютуқлари мамлакатимизнинг салоҳиятини, куч-қудратини ўзида яққол ифодалаб турибди. Бинобарин, Истиқлол авлодининг бахтли ҳаёт кечириши, истеъдодини ёрқин намоён этишида давлатимиз раҳбари томонидан бардавом, изчил, амалий тизим фаолияти йўлга қўйилгани муҳим аҳамият касб этмоқда.\nВторник, 10 Ноябрь 2015 16:09\n22 та бизнес лойиҳа амалга оширилди\nШофиркон туманидаги “Голден Форест” масъулияти чекланган жамиятида пахта чиқиндисидан момиқ тайёрлаш йўлга қўйилди.\nТадбиркорларнинг мазкур лойиҳасини банк муассасаси салкам 600 миллион сўм миқдорида кредит ажратиш билан қўллаб-қувватлади. Натижада цех кунига ўртача 60 тонна маҳсулот ишлаб чиқариш қувватига эга замонавий ускуналар билан жиҳозланди. Эндиликда бу ерда пахта тозалаш корхоналари чиқиндиси қайта ишланаяпти.\nТуманни ижтимоий-иқтисодий ривожлантириш дастурига мувофиқ, жорий йилнинг ўтган тўққиз ойида саноат йўналишида жами 22 та бизнес лойиҳа амалга оширилди. Йил охиригача уларнинг сонини 29 тага етказиш мўлжалланган.\nВторник, 10 Ноябрь 2015 16:07\nСаноат кооперацияси соҳа равнақига хизмат қилаяпти\nТошкент вилояти фаоллари йиғилишида қайд этилган қуйидаги рақамлар эътиборимизни тортди: жорий йилнинг 9 ойида 20 корхонада Маҳаллийлаштириш дастури асосида 70 дан зиёд лойиҳа ҳаётга татбиқ қилиниб, иқтисодий натижа кутилганидан қарийб бир ярим баравар кўп бўлибди.\nВторник, 10 Ноябрь 2015 16:06\nМақом ижрочилари сараланди\nАндижонда ёш мақом ижрочилари республика танловининг вилоят босқичи бўлиб ўтди.Ўзбекистон Республикаси Маданият ва спорт ишлари вазирлиги томонидан Халқ таълими вазирлиги билан ҳамкорликда ташкил этилган мазкур танловда туман ҳамда шаҳар босқичларида ғолибликни қўлга киритган 38 нафар ёш хонанда ва созанда ўз маҳоратини намойиш қилди. Ҳайъат аъзолари уларни баҳолашда ижро маҳорати, репертуар савияси билан бир қаторда, саҳна маданиятига ҳам алоҳида эътибор қаратишди.\nЯкунда хонандалар ўртасида Адолатхон Исмоилова, Рухшона Қўзиева, Зулхумор Халилова, Аброр Исоқов, Ихтиёр Муҳаммедов, созандалар ўртасида эса Саидакмал Нўъмонов, Дониёр Ўринбоев муваффақият қозонди. Энди улар танловнинг мамлакат босқичида иштирок этади.\nБожхона ишини янада такомиллаштириш — иқтисодиётни ривожлантиришнинг муҳим омили\nОлий Мажлис Қонунчилик палатасининг навбатдаги мажлиси бўлиб ўтди. Унда депутатлар Ўзбекистон Республикаси Божхона кодекси лойиҳасини иккинчи ўқишда кўриб чиқдилар. Аввалроқ ушбу қонун лойиҳаси дастлабки тарзда сиёсий партиялар фракциялари ва Ўзбекистон экологик ҳаракати депутатлар гуруҳи томонидан атрофлича муҳокама қилиниб, уни янада такомиллаштиришга қаратилган таклиф ҳамда тавсиялар ишлаб чиқилган эди.\n«Хабеас корпус» институти ва инсонпарварлик тамойиллари\nЎзбекистон Республикаси Олий суди томонидан “Хабеас корпус” институти — инсон ҳуқуқ ва эркинликларини муҳофаза қилишнинг ишончли кафолати” мавзуида матбуот анжумани ташкил этилди.\nТадбиркор маҳсулотини экспорт қилди\nОқолтин туманидаги “Сардоба текстиль” масъулияти чекланган жамиятида тикув ва тўқув цехи баробар фаолият кўрсатаётгани маҳсулот таннархини арзонлаштириш имконини бермоқда.\nСархил ҳолда сақланади\nЖорий йилнинг ўзида Жиззах вилоятида сабзавот ва полиз маҳсулотларини сифатли сақлайдиган совутқичли омборхоналар сони 10 тага етказилди.


Ўғил бола саломатлигига доир 5 муҳим қоида\nУролог шифокорларнинг фикрича, эркакни бутун умри давомида қийнайдиган жинсий муаммолар болалигидан бошланади. Афсус, уларнинг аксарияти фарзанд саломатлигига бепарволик туфайли рўй беради. Мухлисларимиз ўғил фарзанд парваришида бу каби хатоларга йўл қўймасликлари учун бу ҳақда тегишли тавсияларни берамиз. Мавзу юзасидан шифокор-уролог Улуғбек ЭРГАШЕВ маълумот беради.\n1. Жинсий аъзоларни исиб кетишдан асранг. Ҳозирги кунда бу энг катта муаммо. Негаки, фарзандларимиз туғилганидан то 2 ёшга тўлгунига қадар куну тун памперсда юришади. Оналар учун қанчалик қулай бўлмасин, шў вақтида алмаштирилмаган таглик жинсий аъзоларнинг қизишига сабаб бўлиши мумкин. Бу эса боланинг мояклари учун хавфли. Худди шу ҳолат оналарнинг болага ҳаддан зиёд иссиқ кийимлар кийдириши оқибатида рўй беради. Кундузи болага памперс кийдириш шарт эмас. Уни чилла даврида тўсишга ўргатсангиз, бас, памперс тақишга эҳтиёж қолмайди. Шу йўл билан фарзандингизни икки нохуш дард – баланопостит (моякларнинг яллиғланиши) ва энурез (сийғоқлик)дан сақлаган бўласиз.\n2. Гигиенага риоя қилинг. Албатта, ҳар бир она чақалоқнинг парваришлашнинг умумий қоидаларини билади. Аммо ўғил боланинг жинсий аъзолари парвариши ҳақида ҳамма ҳам хабардор эмас. Ўғил боланинг жинсий аъзоси усти тери билан беркитилган бўлади. Агар она боланинг аъзосини бир кунда 3-4 мартагача илиқ сувда совунлаб ювмаса, жинсий аъзо учини ёпиб турувчи тери остида зарарли бактериялар йиғилиб, у ерда кучли яллиғланиш рўй беради. Бу эса бир қатор сийдик йўллари касалилкларига туртки бўлади ҳамда келажакда ўғилчангизнинг насл қолдириш қобилиятига таъсир қилади. Бундай бўлмаслиги учун болани ҳар уч соатда остини иссиқ сувда яхшилаб ювиш ва сочиқчада артгач, очиқ ҳавода иштонсиз бироз қолдириш фойдали.\n3. Тор кийимлар кийдирманг. Бу айниқса ички кийимларга тегишли. Аксарият оналар ўғил фарзандларига тор “плавка” ёки шортик кўринишидаги ички кийим кийдиришади. Улар жинсий аъзони сиқиб, моякларнинг яхши ривожланишига тўсқинлик қилади. Натижада жинсий аъзода қон айланиши бузилади. Оналаримиз ўғилларига халқ орасида “оилавий” деб номланган бўкса ва мояк соҳасини сиқиб турмайдиган кенг ички либос кийдиришлари, унинг 100 фоиз пахтадан тайёрланганини ва ювилганда ўчмаслигига аҳамият беришлари керак. Албатта, ювилгач унга дазмол босишни ҳам ёдда тутиш зарур.\n4. Шикастланишдан асранг. Мактаб ёшидаги болалар “уруш-уруш” ўйнаш пайтида бир-бирларига шикаст етказишлари табиий. Кўп ҳолларда бола ўйин билан бўлиб, айнан қайси жойига зарб етганини эсламайди ҳам. Лекин қорин остига тушган кучли зарб кейинчалик уруғ тушишининг қийинлашуви, жинсий заифликка олиб келиши ҳеч гапмас. Кўп ҳолларда бу шикастлар сийдик пуфаги соҳасида бўлади. Оғрик қучидан бола ҳушидан кетиши ҳам мумкин. Болага тенгдошлари билан ўйнаганда қорин остига урмасликни ва ўзини ҳам бундай ҳарблардан ҳимоялаш кераклигини уқтиринг. Борди-ю, бундай ҳолат рўй берган бўлса, бола оғриқдан шикоят қилса, зудлик билан шифокор-уролог ёки андрологга мурожаат қилиш зарур.\n5. Юқумли касалликлардан эҳтиёт қилинг. Ўғил бола учун айниқса ёшликда кўп учрайдиган паротит (тепки) касаллиги хавфли саналади. Агар фарзандингизда бу касаллик кузатилса, терапевт билан бир қаторда уни уролог кўригидан ҳам ўтказинг. Чунки тепки боланинг тухумларини зарарлаб, уни нобуд қилиш хусусиятига эга. Ҳар куни бемор боланинг жинсий аъзоларини текширинг, мояклари қизарган ёки шишганлигига алоҳида аҳамият беринг. Бундай ҳолатда шифокор буюрган микробга қарши дори воситалар ёрдамида касалликни даволаш мумкин.\nБола вояга етаётган пайтда уни яна бир нохуш касаллик кутиб туриши мумкин. Гап ўғил болаларда учрайдиган варикоцеле касаллиги ҳақида кетмоқда. У жинсий аъзодаги пастга тортувчи оғриқ, моякнинг катталашуви билан ифодаланади. Бу касалликни зудлик билан жарроҳлик усули қўллаб даволаш талаб этилади. Агар муолажа вақтида бажарилмаса, касаллик боланинг буйрагига, вояга етганида эса эрлик қувватига жиддий таъсир қилиши мумкин. Шундай экан, касалликни олдини олиш муҳим саналади. Касалликнинг олдини олиш учун болада ич қотишига йўл қўймаслик, оғирликлар кўтаришдан сақлаш, сийдик йўллари касаликларидан асраш зарур.\nУшбу бешликка риоя қилинса, ўғил бола саломатлигидаги кўпгина нохушликлардан сақланиш мумкин. Асосийси, фарзандингиз саломатлигига доир ҳар қандай ўзгаришларга бепарво бўлманг. Ўз вақтида пайқалган ҳар қандай касалликнинг олдини олиш мумкин.


Нур-Султонда икки фаол маъмурий ҳибсга олинди\n28 октябрда пойтахт фуқаролик фаоли Асқар Қайирбек 15 кунлик маъмурий қамоққа, кўп болали онаси Феруза Ордабекова эса 10 суткага озодликдан маҳрум этилди. Улар «ноқонуний митингга чақиришда» айбланмоқда.\n27 октябрь, чоршанба куни полиция Асқар Қайирбекнинг уйида тинтув ўтказди ва уни милиция бўлимига олиб борди. Нур-Султон шаҳар суди вакилининг сўзларига кўра, Қайирбек «тинч йиғилишлар ўтказиш тартибини бузганликда» айбланмоқда, пойтахтнинг ихтисослаштирилган туманлараро маъмурий суди уни 15 кунлик қамоққа ҳукм қилди (Маъмурий Кодекснинг 488-моддаси 7-қисми — Таҳрир).\n43 ёшли Асқар Қайирбек бир неча бор Қозоғистон ҳукуматининг сиёсий қарорларига норозилик билдирган ва сиёсий маҳбусларнинг озод қилинишини талаб қилган. Бунинг учун фаол бир неча бор ҳибсга олинган. Январь ойида у «полиция буйруғига бўйсунмаслик» айби билан беш кунга ҳибсга олинган. Август ойида полиция унга қарши куч ишлатган ва унинг кўчада ҳибсга олингани хабар қилинган.\nХудди шу 488-моддага биноан, улар фаол ва кўп болали онаси Феруза Ордабекага қарши айбловларни илгари суришди, 27 октябрь куни кечқурун у ҳибсга олинди. Нур-Султон шаҳрининг ихтисослаштирилган туманлараро маъмурий суди уни WҳатсАпп мессенжери орқали «рухсатсиз митингга чақириш» айблови билан 10 кунлик маъмурий қамоққа ҳукм қилди.\nКўп болали онаси Феруза Ордабекова 23 сентябрь куни аллақачон беш кунлик маъмурий қамоққа олинган. Кейин суд уни «майда безорилик» да айбдор деб топди (Маъмурий Кодекснинг 434-моддаси — Таҳр.)\nҲуқуқ ҳимоячилари Бақитжон Торегожина ва Галим Агелеуов 31 октябрь куни Олмаотада мамлакатдаги сиёсий таъқибларни тўхтатиш учун митинг ўтказишни режалаштирмоқдалар. Улар шаҳар ҳокимлигига дастлабки хабарнома юборишди ва митинг ўтказиш учун «рухсат» олишди. Бироқ, кейинчалик Олмаотанинг бош санитария шифокори Жандарбек Бекшиннинг айтишича, расмийлар коронавирус пандемияси сабабли «ўзгарувчан» эпидемиологик вазият туфайли «оммавий митингларни тақиқлаш» эҳтимолини кўриб чиқмоқдалар.\nҚозоғистоннинг бошқа шаҳарларидаги фаоллар ҳам Олмаотадаги фаоллар билан бирдамлик митингларини ўтказишга ҳаракат қилишди. Ақтўбе, Чимкент ва Уралск шаҳар ҳокимиятлари митингга рухсат бермаган, жумладан, «эпидемиологик вазият» га ишора қилган. Бир нечта шаҳарларда фаоллар бир неча маротаба митинг ўтказиш ниятлари тўғрисида хабарномалар юборишган, аммо рад жавобини олган.\n31 октябрда бўлиб ўтиши мумкин бўлган митинг куни яқинлашганда, оппозиция фаоллари тобора кўпроқ полицияга чақирилмоқда, уларнинг уйлари тинтув қилинмоқда, баъзилари ҳибсга олинган.\nҚозоғистоннинг шу йил май ойида қабул қилинган «Тинч йиғилишлар тўғрисида» ги қонунига биноан фуқаролар тинч митинг ўтказиш нияти ҳақида расмийларга олдиндан хабар беришлари шарт. Агар Ҳокимлик акцияни маъқулламаса, у «ноқонуний» ҳисобланади ва унинг иштирокчилари маъмурий жазога тортилиши мумкин.\nЖорий йилнинг 25 майида қабул қилинган қонун тинч йиғилишларни ташкил этишга ва уларда иштирок этишга кўмаклашиши керак эди. Қонун қабул қилинганда, Президент Қассим-Жомарт Токаев «унинг асосий хусусияти» «рухсат олиш зарурати» йўқлиги эканлигини таъкидлади. Қонун кўплаб халқаро инсон ҳуқуқлари ташкилотлари ва институтлари томонидан танқид қилинди. Аксинча, улар қонун тинч митингларни ўтказишни қийинлаштирди ва расмийларга бундай митинглар устидан назоратни кучайтирди, деб ҳисоблашади. Қозоғистон фуқароларининг тинч йиғилишлар ўтказиш ҳуқуқи мамлакат Конституциясида мустаҳкамланган.


Хушхабар: Тошкент вилояти Паркент туманидаги «Беш каппа» жоме масжиди қайта таъмирланиб фойдаланишга топширилди - Fitrat.uz\nБош саҳифа / Хабарлар / Хушхабар: Тошкент вилояти Паркент туманидаги «Беш каппа» жоме масжиди қайта таъмирланиб фойдаланишга топширилди\nХушхабар: Тошкент вилояти Паркент туманидаги «Беш каппа» жоме масжиди қайта таъмирланиб фойдаланишга топширилди\nDekabr 10, 2020\tХушхабар: Тошкент вилояти Паркент туманидаги «Беш каппа» жоме масжиди қайта таъмирланиб фойдаланишга топширилдиda fikr bildirishni o'chirish 67 Кўришлар\nБугун 10 декабрь куни Тошкент вилояти Паркент туманидаги «Беш каппа» жоме масжидининг очилиш маросими ўтказилди. Маросимга Ўзбекистон мусулмонлари идораси Тошкент вилоятининг бош имом-хатиби Жасур домла Раупов, устозлар ва мўмин мусулмон халқимиз ташриф буюрдилар.\nБунёд этилган янги масжиднинг очилиш маросими анъанага кўра, Қуръони Карим тиловати билан бошланди. Тиловатдан сўнг масжид қурилишида хизмат қилганлар, хусусан, Тошкент вилоятининг собиқ бош имом-хатиби Хайрулла домла Турматов раҳимаҳуллоҳ ҳақларига, саховатпешаларга ва ҳомийларга ҳамда барча ёрдам берганларга миннатдорчилик билдирилиб, хайрли дуолар қилинди.\nТошкент вилояти Паркент туманидаги «Беш каппа» жоме масжиди қадимий ибодатгоҳ саналиб, 1890 йилларда қурилган. 2013 йилда ушбу масжиднинг бир қисмида халқ ҳашар йўли билан таъмирлаш ишлари олиб борилган. 2015-2017 йилларда таҳоратхона, айвон ва балкон қуриб битказилган. Кейинчалик масжид ҳовлиси, хизмат хоналари ҳам яроқсиз ҳолга келганлиги сабабли 2019 йили бузилиб, 2020 йил 7 декабрь кунига қадар қайта қурилиб, фойдаланишга топширилди.\nЯнги масжид замон талабларига жавоб берган ҳолда қурилган бўлиб, кенг ва шинам ҳонақо ўз бағрига 2000 намозхонни сиғдира олади. Барча қулайликларга эга хизмат хоналари, таҳоратхона қуриб битказилган.\nМаърифат ва руҳий тарбия маскани бўлмиш Аллоҳнинг уйларини обод этиш ва янгисини очиш каби хайрли ишлар юртимизда бардавомли бўлсин. Шундай хушхабарлар ортиб бораверсин.\nАввалги Жозеп Боррелл Ислом ва террористик фаолиятни ажратишга чақирди\nКейинги Мутаассиб ва бидъат аҳлларининг услуби


ЎЗБЕКИСТОН РЕСПУБЛИКАСИ ОЛИЙ СУДИЎЙЛАМАЙ БОСИЛГАН ҚАДАМ АЯНЧЛИ ОҚИБАТЛАРГА ОЛИБ КЕЛДИ from\nЎЙЛАМАЙ БОСИЛГАН ҚАДАМ АЯНЧЛИ ОҚИБАТЛАРГА ОЛИБ КЕЛДИ\nПахтачилик Феруза Мансурова (исм-шарифлар ўзгартирилган) ўғли Шоҳруҳни чуқурлаштирилган тиббий кўрикдан ўтказиш учун туман марказий поликлиникасига олиб борган чоғида қўл телефонига нотаниш киши қўнғироқ қилади. Феруза қўнғироқ қилувчидан кимлигини сўрайди.\n— Раимқул акангизман, — дея ўзини таништиради қўнғироқ қилувчи. — Патир ёпиб чарчамаяпсизми?\nФеруза Раимқул деган таниши йўқлиги, патирчи эмаслигини айтиб, суҳбатга якун ясайди. Аммо орадан чамаси икки соатлар ўтгач, бояги одам яна қўнғироқ қилади. Аёл ундан нима мақсадда қўнғироқ қилаётганини сўрайди.\nШунда нотаниш эркак «Сизни ёқтириб қолдим, бирга бўлайлик» дейди уялмай-нетмай.\n— Мен оилалиман, — дея тутақиб кетади Феруза. — Эрига хиёнат қиладиган аёллардан эмасман. Телефон рақамимни кимдан олдингиз?!\n— Биламан, — дейди Раимқул. — Эрингиз Россияга ишга кетган, иккимизнинг яқинлигимизни ҳеч ким билмайди. Яхшиси, бирон-бир ошхонада ўтириб, бафуржа гаплашиб олайлик. Ўшанда телефон рақамингизни кимдан олганимни ҳам айтаман.\nФеруза кутилмаган бундай очиқ-ошкор сурбетликдан жаҳли чиқиб турганда тасодифан қайинукаси Анвар келиб қолади. Янгасининг ранги-рўйига кўзи тушган Анвар салом-аликни ҳам унутиб, «Тинчликми?» — деб сўрайди.\nАламдан юраги тўлиб турган Феруза Анварга қўшни қишлоқлик Раимқулнинг гапларини оқизмай-томизмай сўзлаб беради. Жаҳлдан мушти тугилиб, ўзини базур босиб турган Анвар янгасига Раимқулга телефон қилишни, унинг гапларини эшитмоқчи эканини айтади.\nРаимқул аёлнинг телефон қўнғироғига жавоб бериш асносида ҳамма саволларга жавоб беради ва уни яна учрашувга таклиф қилади. Ўртада бўлиб ўтаётган суҳбатни Анвар ўзини базўр босганча қаҳр-ғазаб билан тинглайди.\n— Ҳа, қўшни қишлоқлик Раимқулни яхши танийман, —дейди Анвар. — У бева, эри хорижга ишга кетган аёлларга кўп илакишади, деб эшитганман. Жағига бир-икки мушт тушириб, сизга умуман гапирмайдиган қилиб қўяман…\nШунда Феруза қайинукасига масалани жанжалсиз ҳал қилиш, Раимқулга ётиғи билан тушунтириб, уни бу йўлдан қайтаришни уқтиради. Бу гап ташқарига чиқиб кетса, шаънига доғ тушиши мумкинлигини эслатади. Анвар бунга рози бўлиб, ака-укалари билан маслаҳатлашишини билдиради.\nКечқурун Ферузанинг укаси Бойбек, қайинукалар Анвар, Алишер ва Бобошер Ферузанинг уйида йиғилишади. Анвар уларга янгасининг қўл телефонига ёзиб олинган Раимқулнинг овозини эшиттириб, қариндошлардан бунга қандай чора кўриш лозимлигини сўрайди.\n— Раимқулни алдаб учрашувга чақириб, ушлаб олиш керак, — дейди Бобошер. — Кейин уни участка инспекторига топширишсак бўлади.\n— Йўқ, — дея бу таклифга эътироз билдиради Анвар. —Бундай қилсак, у осонгина қутулиб кетади. Эл оғзига элак тутиб бўлмайди, ўртада янгамнинг «гап-сўз» бўлгани қолади.\n— Тўғри, у Мустафоқулнинг хотини билан «юраман», деб гап тарқатиб юборса, ҳаммамиз иснодга қоламиз, — деб фикр билдиради Алишер.\n— Унда опам телефон қилиб, Раимқулни овлоқ жойга чақирсин. Яхшилаб дўппослаб, кўзини очиб қўямиз. Шу билан Раимқул опамга гап қотмайди, кўрса, узоқроқдан айланиб ўтадиган бўлади — дейди Бойбек.\nУкасининг таклифидан сўнг Феруза Мансурова Раимқулга қўнғироқ қилади.\n— Мен розиман, — дейди Феруза ёлғондакам. -Кеч соат тўққизларда уйимиз яқинидаги эски боғча биносига келинг.\n— Жуда яхши, ўша ерга боргач, сизга ўзим қўнғироқ қиламан, — дея хушнуд ҳолда жавоб беради Раимқул.\nУчрашув муддати яқин қолганида Анвар, Алишер, Бобошер ва Бойбек ўзлари билан белкурак дастаси ва бир дона аёллар рўмолини олиб, анча йиллардан бери қаровсиз ётган боғча биносига бориб, Раимқулни пойлаб туришади. Бир-икки мушт уриб, Раимқулни қўрқитиб қўйиш Ферузанинг олдида номигагина айтилган пўписа эди. Аслида эса, ғазабдан кўзлари қонга тўлган бу кимсалар Раимқулни ўлдиришни режалаштиришган эди.\nКўп ўтмай Раимқул Ферузага қўнғироқ қилиб, унинг уйи яқинига келгани ҳақида хабар беради.\n— Сиз боғча томонга бораверинг, — дейди Феруза бамайлихотир. — Мен бироздан сўнг ўзим етиб бораман…\nБошида ажал ўткир қиличини ялонғочлаб турганидан мутлақо бехабар Раимқул Асқаров боғча ҳовлисига қадам қўйиши билан калтак остида қолади. ўазаб отига минган тўртовлон уни ўртага олиб, тепкилаган куйи белкуракнинг йўғон дастаси билан Раимқулнинг дуч келган жойига уришади.\nКетма-кет тепки ва калтак зарбидан ерга йиқилади. Худди шу пайтда Бойбек рўмолни эшганча Раимқулни бўйнидан бўғади. Бир неча дақиқадан сўнг оёқ остида топталиб ётган Раимқул қимирламай қолади.\nШунда Бобошер ариқдан идишда сув келтириб, Раимқулнинг юзига сепиб, уни ҳушига келтирмоқчи бўлди. Афсуски, бу пайтда у ҳаёт билан видолашган эди. Бундан талвасага тушган шериклар энди мурдани нима қилишни маслаҳат қилишади. Узоқ тортишувдан кейин мурдани Нарпай каналига ташлаб юборишга келишишади. Шундан сўнг қотиллар Раимқулнинг жасадини автомашинага ортиб, Пахтачи тумани ҳудудидан оқиб ўтувчи Нарпай каналига олиб боришади ва уни сув қаърига отишади.\nСодир этилган мудҳиш жиноий қилмиш тез орада фош этилди. Р. Асқаровни шафқатсизларча ўлдирган қотиллар тергов ва суд жараёнида айбларини тўлиқ тан олишди. Суд судланувчиларни Жиноят кодексининг 97-моддаси 2-қисми «ж», «п» бандлари ва 267-моддаси 2-қисми «б» бандида назарда тутилган жиноятларни қасддан содир этганликда айбдор деб топди.\nСудланувчиларга нисбатан жазо тайинлашда уларнинг жиноий қилмишни содир этишдаги иштирокчилик даражаси ҳисобга олинди. Суд ҳукмига асосан Бойбек Норқўзиев ўн саккиз йил олти ой, Анвар Асадов ўн олти йил, Алишер Асадов ўн беш йил уч ой, Бобошер Асадов ўн уч йил муддатга озодликдан маҳрум этилди.\nШу тариқа ҳали қирқ ёшга тўлмаган навқирон йигитлар ўзларининг озод, эмин-эркин яшаш ҳуқуқини йўққа чиқаришди. Агар ақлни устун қўйиб, муроса-ю мадора билан иш тутганларида улар узоқ муддатга озодликдан маҳрум этилиб, айни куч-қувватга тўлиб-тошган даврини совуқ темир панжара ортида ўтказишмас эди.\nШу ўринда бир мулоҳазани айтиб ўтиш жоиз: «Қарс» икки қўлдан чиққани каби аянчли ўлим топишида Р.Асқаровнинг ҳам айби бор. Чунки шаҳват қулига айланган бандаларни фаҳш ботқоғи ўзига тортиб, умрига зомин бўлади. Зеро, зино ва фаҳшга қадам босишгина эмас, у ҳақда кўнгилдан кечиришнинг ўзи ҳам оғир гуноҳ. Муқаддас Ислом динида бу ҳақда шундай дейилган: «Ҳар кимнинг кўнглида шаҳват кўп бўлса, уни лаънат кафанига ўрагайлар ва надомат тупроғига дафн қилгайлар. Ҳар ким шаҳват нафсини ўлдирса, уни раҳмат кафанига ўраб, саломат тупроғига дафн айлагайлар».\nБаён этилган воқеалар бу ҳақиқатни тўлиқ исботлайди.\nСамарқанд вилояти суди судьяси,\nмехмонлар – 112


Месси «Ланс» билан ўйинда энг паст баҳога лойиқ кўрилди\nФранциянинг L’Équipe нашри ўз анъанасига кўра, Франция чемпионати тур ўйинларидан кейин футболчилар ҳаракатини баҳолади.\nНашр Лига 1 доирасидаги «Ланс» – «ПСЖ» (1:1) учрашуви якунига кўра, парижликлар сафидан 10 баллик тизимда энг юқори баҳога ҳимоячи Преснель Кимпембени муносиб кўрган – 7 балл. Меҳмонлар сардори Маркиньос 6 баллга, қанот ҳимоячилари Хуан Бернат ва Ашраф Ҳакими эса 5 баллга лойиқ кўрилган.\nҚизиғи, бу сафар ҳам «ПСЖ» сафидаги энг паст баҳога лойиқ кўрилган ўйинчилар орасидан Месси ҳам жой олди. 90 дақиқа тўп сурган Лионель, дарвозабон Кейлон Навас ва майдонни 70-дақиқада тарк этган Леандро Паредес ҳамда Данилу Перейранинг ўйиндаги ҳаракатлари энг паст – 4 баллга баҳоланган.\nL'Equipe нашри Европа Чемпионлар Лигаси гуруҳ босқичи 5-туридан ўрин олган «Манчестер Сити» – «ПСЖ» (2:1) ўйинида ҳам Лионель Месси ҳаракатларини энг паст – 4 баллга лойиқ топганди.\nЭслатиб ўтамиз, Месси ушбу ҳафтанинг бошида 7 карра «Олтин тўп» соҳибига айланганди. Аргентиналик 34 ёшли ҳужумчи Франция чемпионати жорий мавсумида 9 ўйинда битта гол ва 3та ассистга муаллифлик қилган.\nЛига 1. «Лилль» Марселда дуранг ўйнади. «Монако» 4та, «Ренн» 6та гол урди ва бошқа натижалар\nЛига 1. «ПСЖ» ўз уйида «Брест» устидан ишончли ғалабага эришди\nЛига 1. «Ницца» ўз уйида «Нант»дан устун келиб, 2-ўринни мустаҳкамлаб олди\nЛига 1. «ПСЖ» сафарда «Лион» билан муроса йўлини танлади


Бир Шайхнинг тавозеси « Ўзбекистон Халқ Ҳаракати\nБир Шайхнинг тавозеси\n12 July 2017 - 9:00\nХаттот АДҲАМ Афанди.\nҲижрий 1245 (1829) йилда Ускудар Ўзбеклар Тақясида туғилди.\nОтаси Бухороли Шайх Содиқ Афанди эди. Таҳсилини отасидан ва Тақяга келган олимлардан дарс олиб тамомлаган Адҳам Афанди, кейинроқ ўзи устида ишлаб жуда кўп ҳунар соҳиби, тенгсиз бир санъаткор бўлиб етишди.\nТуркча, Арабча, Форсча, Чиғатойча ва Арманча тилларни ўз она тилидек ўрганган Адҳам Афанди отасининг вафотидан сўнг 1846 йилда Ўзбеклар Тақясининг Шайхи бўлди. 1904 йил 8 январда вафот этди. Ўзи туғилиб ўсган даргоҳнинг ҳазирасига дафн қилинди.\nҲазорфан Адҳам Афанди, дея ном чиқарган бу инсон, Ускудар Ўзбеклар Даргоҳи Шайхи Иброҳим Адҳам Афандидир.\nБу Даргоҳ миллий мужодала тарихида муҳим ўрин эгаллайди. Зеро, миллий мужодала учун Анодолуга кечган аскар ва ёки кўнгиллилар, жуда муҳим шахсият Ўзбеклар Тақяси мансубларининг ёрдамлари ила бу ўта қийин ва аҳамиятли ишда муваффақият қозонган эди.\nАдҳам Афанди шоир, хаттот, дурадгор, ўймакор, темир устаси, муҳрчи, асбоб ясовчи, матбаачи ва бошқа бир неча ҳунар эгаси бўлиб танилган эди. Шундан ҳазорфан (минг санъат соҳиби) бўлиб ном қозонади. Вақтини ибодат, мутолаа ва Даргоҳнинг масжиди тагидаги устахонасида қанчадан қанча санъат асарларини вужудга келтириш билан ўтказади.\nЎрнак олишга арзийдиган даражадаги бир ахлоққа эга бўлган бу санъаткор, бир куни Сулаймониядаги Шайхулислом Эшигига кетаётиб, Тахтақалъа тарафда темирчилик билан шуғулланувчи бир армани устанинг, қўлидаги самоварнинг уст қисмини ўз ўрнига қўйиб қайната олмаётганини кўради. Тўхтаб уни кузата бошлайди. Дўкондаги шогирди, устасига бир одам қараб турганини ишора қилади. Ишидан тутоқиб турган уста арманчалаб: «қўй шу эшакни» дейди. Арманчани яхши билган Адҳам Афанди бу сўзни тушуниб янада унга яқинлашади. Туркчада:\n-Нимани қилолмаяпсиз? дейди.\nЖуббасини ечиб, дарҳол ишга киришади. Ва тезда ишни ҳал қилади. Хурсанд бўлиб кетган уста шайхнинг қўлини ўпишга интилади. Адҳам Афанди эса, қўлини тортиб, унинг қўлига бир уради, ва арманчалаб:\n– «Қўй шу эшакни» дейди.\nҲижолатдан нима қилинишини билмай қолган уста, Афандининг оёқларини ўпиш учун ёпишади. Адҳам Афанди эса бунга йўл қўймайди.\nБу ҳодисадан сўнг, Адҳам Афанди қачон устанинг дўкони олдидан ўтадиган бўлса, армани уста уни қўярда қўймай, дўконига олиб кирар, бир қаҳва ичирмай қўйиб юбормас эди.\nАдҳам Афанди 1904 йил январ ойининг бир жума кечасида, ҳуфтон намозидан сўнг, уч «Ихлос» ва «Фотиҳа» ўқир экан, «Аманнаа ва соддақнаа» (иймон келтирдик ва тасдиқ этдик) дегандан сўнг саждага кетди ва шу ҳолда руҳини Аллоҳга таслим этди.


ЎзМТДП сайловларда қандай иштирок этди? — Янгиликлар — Миллий тикланиш\nЎзМТДП сайловларда қандай иштирок этди?\n18:40, 23 Dek\nКуни кеча мамлакатимиз ҳаётидаги муҳим сиёсий жараён Ўзбекистон Республикаси Олий Мажлис Қонунчилик палатаси ва халқ депутатлари маҳаллий Кенгашлар депутатлигига сайлов бўлиб ўтди. Сайлов кодексига асосан барча сиёсий партияларга тенг имкониятлар яратиб берилган сиёсий тадбирда Ўзбекистон “Миллий тикланиш” демократик партияси ҳам муносиб иштирок этди.\nШу муносабат билан бугун “Пойтахт” бизнес марказида Ўзбекистон “Миллий тикланиш” демократик партияси Марказий кенгаши раиси Алишер Қодиров иштирокида журналистлар учун матбуот анжумани бўлиб ўтди.\n— Сайловларда “Миллий тикланиш” демократик партиясидан Олий Мажлис Қонунчилик палатаси депутатлигига 149 нафар, халқ депутатлари вилоят Кенгаши депутатлигига 831 нафар ҳамда халқ депутатлари туман ва шаҳар Кенгашлари депутатлигига 5731 нафар номзод иштирок этди, — деди партия етакчиси бўлиб ўтган сайлов натижаларига тўхталар экан. — 22 декабрь куни “Миллий тикланиш” демократик партиясидан 10260 нафар кузатувчи сайлов участкаларида овоз бериш жараёнининг ҳаққонийлигини кузатди. Шунингдек, шунча нафар ваколатли вакиллар овозларни санаш жараёнида иштирок этди.\nБугун Марказий сайлов комиссияси эълон қилган дастлабки маълумотга кўра, партиямиздан Ўзбекистон Республикаси Олий Мажлиси Қонунчилик палатасига 35 нафар депутат сайланган.\nБу йилги сайловларда ҳар бир участкада кўзи ожиз фуқаролар учун биринчи марта Брайль ёзувида ёзилган бюллетенларда овоз бериш ташкил этилди. Бу каби чора-тадбирлар фуқароларнинг сайлов жараёнида фаол ва тенг иштирокини таъминлади.\nОвоз бериш жараёнлари аккредитациядан ўтган 1155 маҳаллий ва хорижлик ОАВ вакиллари томонидан кенг ёритилди. Сайловлар жараёнида 10 та нуфузли халқаро ташкилот, дунёнинг 50 га яқин давлатидан юзлаб халқаро кузатувчилар иштирок этди. Бундан ташқари, сайловларда депутатликка номзодлар кўрсатган сиёсий партиялардан ва фуқароларнинг ўзини ўзи бошқариш органларидан 70 мингдан зиёд кузатувчи қатнашди.\n— Марказий сайлов комиссияси икки ҳафта ичида яна 22 та сайлов округида қайтадан сайлов бўлишини эълон қилди. Демак, партиямизда яна камида 10 та ўринга эга бўлиши имконияти бор ва бунинг учун бугундан бошлаб яна тарғибот-ташвиқот ишларини кучайтиришимиз лозим, — А.Қодиров.\nМатбуот анжумани якунида журналистлар ўзларини қизиқтирган саволларига жавоб олди.